Υπουργείο Αγροτικής Ανάπτυξης μόνο για την Πελοπόννησο…. • EpirusPost • Ειδήσεις, Ιωάννινα, Άρτα, Πρέβεζα, Θεσπρωτία\nΥπουργείο Αγροτικής Ανάπτυξης μόνο για την Πελοπόννησο….\nΤον αρχαιοελληνικό γεωργικό θεσμό «Θεσμοφόρια» αναβιώνει φέτος το Υπουργείο Αγροτικής Ανάπτυξης με στόχο την ανάδειξη του ρόλου της αγροτικής παραγωγής διαχρονικά στην ελληνική κοινωνία και τη σύνδεση των ποιοτικών προϊόντων με την πολιτισμική κληρονομιά και τον τουρισμό. Μάλιστα το Υπουργείο ανακοίνωσε, με πανηγυρικό τρόπο, σειρά σχετικών εκδηλώσεων σε όλη την Ελλάδα.\n«Στην άμεση υλοποίηση του στόχου των ΘΕΣΜΟΦΟΡΙΩΝ προχωρά το Υπουργείο Αγροτικής Ανάπτυξης και Τροφίμων, θέτοντας υπό το νέο Θεσμό, διάσπαρτες εκδηλώσεις που πραγματοποιούνται σε ολόκληρη τη χώρα. Με τον τρόπο αυτό οι εκδηλώσεις προβάλλονται ολοκληρωμένες, ενσωματώνονται στο τουριστικό προϊόν της χώρας, ενώ επιτυγχάνεται ο συνδυασμός τους με άλλες πολιτιστικές και γαστρονομικές εκδηλώσεις και ταυτόχρονα αναδεικνύεται η διαχρονική αξία της γεωργίας», αναφέρεται χαρακτηριστικά στην ανακοίνωση του Υπουργείου.\nΚαι το πρόγραμμα είναι όντως πλούσιο, ξεδιπλώνεται σχεδόν σε όλη την Ελλάδα. Σε όλη πλην Ηπείρου…\nΤην κατεξοχήν δηλαδή αγροτική περιφέρεια της χώρας…\nΕίναι άγνωστο με ποια κριτήρια αποκλείστηκε η περιοχή από τον προγραμματισμό του Υπουργείου Αγροτικής Ανάπτυξης, όπως επίσης είναι απορίας άξιον γιατί το γεγονός αυτό πέρασε απαρατήρητο από όλους τους φορείς της περιοχής.\nΗ συντριπτική πλειοψηφία των εκδηλώσεων θα πραγματοποιηθεί στην Πελοπόννησο.\nΦεστιβάλ Μεσογειακής διατροφής στην Κορώνη, Αγροτουρισμός 2013 στην αρχαία Επίδαυρο, τουρισμός, αγρός, πολιτισμός στα Σέλιανα Αχαίας….\nΈνας μήνας δηλαδή πλούσιος και με ποικιλία δραστηριοτήτων.\nΕκδηλώσεις επίσης θα πραγματοποιηθούν στην Κρήτη, τη Χίο και αλλού.\nΣτην Ήπειρο ούτε μία…\nΚι αν κάποιοι θεωρούν ότι πρόκειται για «πανηγυράκια» και η περιοχή δεν χάνει τίποτα σπουδαίο ας παρακολουθήσουν αυτό που συμβαίνει στην Επίδαυρο με την υποστήριξη βέβαια του Ομίλου Λαμπράκη.\nΚι ας αναρωτηθούν τι θα σήμαινε μία αντίστοιχη διοργάνωση στην Ήπειρο με επίκεντρο τον αρχαιολογικό χώρο της Δωδώνης, για παράδειγμα…\nΤα Θεσμοφόρια λοιπόν, ο φιλόδοξος θεσμός του Υπουργείου Αγροτικής Ανάπτυξης, ξεκινούν. Για την υπόλοιπη Ελλάδα. Πλην Ηπείρου.


«Έμοιαζε υστερικός» ... - MusicCorner.gr\nΑρχική ΑΡΧΕΙΟΝ INTERNATIONAL «Έμοιαζε υστερικός» …\n«Έμοιαζε υστερικός» …\nΝοέ 11, 2011\nΚάπως έτσι περιγράφει ο Dr. Conrad Murray, τη συμπεριφορά του Michael Jackson τις τελευταίες ώρες πριν τον θάνατό του.\nΟ γιατρός που κρίθηκε ένοχος για ανθρωποκτονία εξ αμελείας για το θάνατο του καλλιτέχνη, εδώ και δύο χρόνια βιντεοσκοπεί ένα ντοκιμαντέρ για την υπόθεση που συγκλόνισε όλο τον κόσμο. Ο Murray μιλάει για τη σχέση του καλλιτέχνη με το θανάσιμο φάρμακο και αναφέρει ότι μεταξύ τους το αποκαλούσαν «γάλα», καθώς μοιάζει πράγματι σαν γάλα και ήταν το μόνο σκεύασμα που κατάφερνε να «αντιμετωπίσει» τα προβλήματα ύπνου που είχε ο Jackson.\n“Παρακαλούσε και ικέτευε να του δώσω λίγο «γάλα» επειδή ήταν το μόνο φάρμακο που τον έπιανε”, φέρεται να λέει ο Murray στο ντοκιμαντέρ σύμφωνα με τη βρετανική εφημερίδα The Daily Mirror. “Πραγματικά δεν μπορούσε να κοιμηθεί. Θύμιζε την εικόνα από το video clip του Thriller από την αϋπνία και την ταλαιπωρία. Έμοιαζε υστερικός”, συνεχίζει ο γιατρός που κούραρε επί χρόνια (και δολοφόνησε) τον Jackson.\nΟ τίτλος του ντοκιμαντέρ είναι : “Michael Jackson and the Doctor : A Fatal Friendship” και από σήμερα προβάλλεται στην Αμερική. Ο Murray προσπαθεί αν υπερασπιστεί τον εαυτό του μιλώντας για τις προσπάθειες που κατέβαλε να σώσει τον καλλιτέχνη. Η συγκυρία της προβολής του ντοκιμαντέρ 20 μέρες πριν την ανακοίνωση της ποινής του Murray είναι μάλλον …ύποπτη, καθώς φαίνεται να προσπαθεί ο γιατρός να επηρεάσει τον δικαστή που θα αποφασίσει αν θα τον κλείσει στη φυλακή για τέσσερα χρόνια ή θα του επιβάλει μικρότερη ποινή.\n“Ο Dr. Murray ασκούσε ιατρική τύπου Frankenstein στον αδελφό μου. Αυτός ο άνθρωπος θα έπρεπε να περάσει το υπόλοιπο της ζωής του στη φυλακή”, δήλωσε ο Tito Jackson, μετά την ανακοίνωση της ενοχής του Murray. “Υποτίθεται ότι έπρεπε να καθοδηγεί τον Michael για να έχει καλύτερη υγεία και μεγαλύτερη ασφάλεια. Οι γιατροί πρέπει να σώζουν ζωές, όχι να τις παίρνουν”, συνέχισε ο αδελφός του Michael. “Έχω καταρρακωθεί συναισθηματικά. Ο πόνος και οι πληγές που νιώθω δε θα φύγουν ποτέ, καθώς η καταδίκη δε θα φέρει τον Michael πίσω. Ο Dr. Murray πρέπει να μείνει περισσότερα χρόνια στη φυλακή“.\n“Υποτίθεται ότι τα παιδιά πρέπει να κηδεύουν τους γονείς τους και όχι οι γονείς τα παιδιά τους. Δε θα συγχωρήσω ποτέ τον Dr. Murray γι’ αυτό που έκανε στον Michael“, δήλωσε η μητέρα του Katherine.\nΤην ώρα πάντως που ο κόσμος όλος αισθάνεται δικαίωση από την καταδίκη του γιατρού για τη δολοφονία του Jackson, κάποιοι συνεχίζουν να βγάζουν λεφτά από τον θάνατο του σπουδαίου καλλιτέχνη. Σύμφωνα με ανακοίνωση του οίκου δημοπρασιών Julien’s, στις 17 Δεκεμβρίου θα βγουν στο σφυρί αντικείμενα που χρησιμοποιούσε ο Jackson στη νοικιασμένη βίλα που έζησε με τα παιδιά του μόλις για έξι μήνες. Ένα από τα αντικείμενα, ίσως αυτό που θα «πιάσει» τη μεγαλύτερη τιμή στη δημοπρασία, είναι το κρεβάτι του καλλιτέχνη πάνω στο οποίο άφησε την τελευταία του πνοή, αλλά και η ίδια η βίλα…


Ο... «ιδιώτης» Γιαβούζ Σελίμ Κιράν θυμήθηκε να μιλήσει για «τουρκική μειονότητα στη δυτική Θράκη» – Η Τουρκία συνεχίζει να αγνοεί το Διεθνές Δίκαιο (video)\nΟ… «ιδιώτης» Γιαβούζ Σελίμ Κιράν θυμήθηκε να μιλήσει για «τουρκική μειονότητα στη δυτική Θράκη» – Η Τουρκία συνεχίζει να αγνοεί το Διεθνές Δίκαιο (video)\nΓεμάτες προκλήσεις η επίσκεψη του υφυπ. Εξωτερικών της Τουρκίας στη Θράκη\n5/05/2021 - 9:00μμ\nΔεν έφτασαν οι προκλητικές δηλώσεις από τη Θεσσαλονίκη, ο υφυπουργός Εξωτερικών της Τουρκίας Γιαβούζ Σελίμ Κιράν προσπάθησε ξανά να πάρει πίσω το αίμα του πολιτικού προϊσταμένου του Μεβλούτ Τσαβούσογλου –που υπέστη διπλωματική ήττα κατά την κοινή συνέντευξη Τύπου με τον Νίκο Δένδια–, και από την Κομοτηνή όπου έφτασε νωρίς το απόγευμα. Σε δήλωσή του μπροστά στο τουρκικό προξενείο επανέλαβε τα περί «τουρκικής μειονότητας» που είπε στη Θεσσαλονίκη.\n«Είμαστε στην Κομοτηνή, μία από τις πιο σημαντικές πόλεις της τουρκικής μειονότητας στη Δυτική Θράκη, μετά την (επίσκεψη στη) Θεσσαλονίκη», έσπευσε να τονίσει, αγνοώντας πανηγυρικά και για ακόμα μία φορά το Διεθνές Δίκαιο.\nΕλληνικές διπλωματικές πηγές έδωσαν την αρμόζουσα απάντηση στον Τούρκο αξιωματούχο.\n«Η Ελλάδα παραμένει σταθερά προσηλωμένη στις διεθνείς της υποχρεώσεις, πλήρως σεβόμενη το Διεθνές Δίκαιο, το οποίο αποτελεί πυξίδα της εξωτερικής της πολιτικής. Στο πλαίσιο αυτό εφαρμόζει τις προβλέψεις που απορρέουν από τη Συνθήκη της Λοζάνης του 1923, η οποία αναγνωρίζει την ύπαρξη θρησκευτικής μουσουλμανικής μειονότητας στη Θράκη.\n»Η Μουσουλμανική Μειονότητα, η οποία ευημερεί, αριθμεί περίπου 120.00 κατοίκους, Έλληνες πολίτες. Στην περιοχή αυτή λειτουργούν σήμερα 127 μειονοτικά σχολεία, καθώς και 260 τεμένη. Οποιαδήποτε προσπάθεια διαστρέβλωσης της πραγματικότητας και παραποίησης των στοιχείων αυτών, από όπου και αν προέρχεται, είναι αυτονόητα απορριπτέα και δεν χρήζει περαιτέρω σχολιασμού», σημειώνουν πηγές του ελληνικού υπουργείου Εξωτερικών.\nΣτο προξενείο τον υποδέχθηκε ο Τούρκος πρόξενος Μουράτ Ομέρογλου ενώ συναντήθηκε και με τους ψευδομουφτήδες Κομοτηνής Ιμπραήμ Σερίφ και Ξάνθης Αχμέτ Μετέ. Πριν από λίγη ώρα έφυγε από το προξενείο για ξενοδοχείο της Κομοτηνής προκειμένου να δώσει το παρών σε Ιφτάρ, στο πλαίσιο του Ραμαζανιού.\nΤην Πέμπτη θα επισκεφτεί την Ξάνθη και το Διδυμότειχο από όπου θα φύγει οδικώς για να επιστρέψει στην Τουρκία.


Τα κουρέλια τραγουδάμε ... ακόμα: Η κλωστή του Βενιζέλου.\nΗ κλωστή του Βενιζέλου.\nΌλα κρέμονται από μια κλωστή που είναι η βούληση του ελληνικού λαού, εξήγησε ο Ευάγγελος Βενιζέλος σε καμιά ογδονταριά στελέχη του Πασόκ που του έχουν ξεμείνει στη Δυτική Μακεδονία. Προφανώς δεν έχουν μάθει για τον ΣΥΡΙΖΑ. Κάποιος να τους μιλήσει.\nΑν αυτή η κλωστή κοπεί, τότε η χώρα μπορεί να οδηγηθεί στην απόλυτη καταστροφή. Μπορεί βέβαια και να μην οδηγηθεί στην απόλυτη καταστροφή. Γιατί ο Ευάγγελος Βενιζέλος δεν τα έχει ξεκάθαρα ακόμα στο μυαλό του όπως ο Αντώνης Σαμαράς. Γιατί μπορεί να σπάσει η κλωστή και αυτός να πάει φυλακή γεγονός που μόνο ως καταστροφή θα μπορούσε να χαρακτηριστεί. Ή μπορεί να σπάσει η κλωστή και να μην οδηγηθεί στη φυλακή. Οπότε ούτε γάτα ούτε ζημιά.\nΓιαυτό κάλεσε και τα ογδόντα στελέχη του Πασόκ της Δυτικής Μακεδονίας να είναι σε εγρήγορση και οργανωτική ετοιμότητα για το ενδεχόμενο πρόωρων εκλογών. Τουλάχιστον για όσο ακόμα αποτελούν στελέχη του Πασόκ.\nΤόνισε μάλιστα ότι το Πασόκ υπάρχει για χάρη της χώρας ενώ αν δεν υπήρχε η χώρα δεν θα υπήρχε λόγος να υπάρχει το Πασόκ. Οπότε γεννάται το ερώτημα πόσο απαραίτητη είναι η χώρα αν πρόκειται να ξεφορτωθούμε το Πασόκ;\nΤέλος ζήτησε από τον Γιώργο Παπανδρέου να μην κατηγορεί την κυβέρνηση ότι τα έχει κάνει σκατά γιατί στα σκατά έχει και εκείνος μερίδιο. Επειδή όλα από αυτόν ξεκίνησαν και ας μην πρόλαβε να τα αποτελειώσει.\nΝωρίτερα ο πρόεδρος του Πασόκ επισκέφτηκε τον μητροπολίτη Καστοριάς Σεραφείμ ώστε να τον κάνει στέλεχος του Πασόκ αλλά ο μητροπολίτης του απάντησε ότι στηρίζει και ψηφίζει Αντώνη Σαμαρά. Οπότε δεν τον έκανε στέλεχος του Πασόκ. Τουλάχιστον είναι στέλεχος της συγκυβέρνησης.\n(Τον Βενιζέλο δεν τον ξεφορτωνόμαστε έτσι εύκολα. Θα το πουλήσει πολύ ακριβά το τομάρι του. Τόσο που είναι το τομάρι, θα βγάλει πολλά φράγκα.)


Τρόμος στον Πειραιά: Βαρυποινίτες οι δραπέτες. Ο ένας είχε σκοτώσει ένα παιδί 2 ετών! | BriefingNews\nBreaking news: Χαρδαλιάς για Εύβοια: Πέντε νεκροί, δύο αγνοούμενοι - Τι είπε για το 112..\nBreaking news: Χαρδαλιάς: Πέντε νεκροί στην Εύβοια και 2 αγνοούμενοι\nBreaking news: Μ.Τσαβούσογλου: «Θα δίνουμε υπηκοότητα σε όποιον θα δηλώνει Τούρκος ή Τουρκομάνος»!\nBreaking news: Θέλετε να «φρενάρετε» τις ρυτίδες; - Να τι πρέπει να κάνετε πριν κοιμηθείτε\nBreaking news: Σε τηλεδιάσκεψη για την έκρηξη στη Βηρυτό υπό την αιγίδα του Ε.Μακρόν και ο Κ.Μητσοτάκης\nΤρόμος στον Πειραιά: Βαρυποινίτες οι δραπέτες. Ο ένας είχε σκοτώσει ένα παιδί 2 ετών!\n10 Μαΐου 2018 - 10:34\nΤελευταία τροποποίηση στις 10 Μαΐου, 2018 - 20:43\nΒαρυποινίτες καταδικασμένοι σε δις ισόβια για ανθρωποκτονίες είναι οι κρατούμενοι που απέδρασαν από πλοίο στον Πειραιά.\nΣύμφωνα με πληροφορίες, ο ένας είναι ο 35χρονος Αλβανός, γνωστός ως «Νίκο» o οποίος είχε λάβει την εντολή από γνωστό κακοποιό, για την δολοφονία ενός Αλβανού και του μόλις 2,5 χρονών γιού του στις 29 Νοεμβρίου 2011 στην Καλαμάτα. Ο «Νίκο» είχε συλληφθεί με τη συνδρομή της ΕΚΑΜ στο Πόρτο Ράφτη.\nΗ κοινή επιχείρηση της ΕΛ.ΑΣ και του Λιμενικού Σώματος στην ευρύτερη περιοχή του Πειραιά, για τον εντοπισμό δύο κρατουμένων που ενώ μεταφέρθηκαν με κλούβα της αστυνομίας με άλλους 9 συγκρατούμενούς τους στο πλοίο Ελευθέριος Βενιζέλος κατάφεραν να δραπετεύσουν συνεχίζεται.\nΣυγκεκριμένα η κλούβα της αστυνομίας μετέφερε στο πλοίο 11 κρατούμενους Αλβανούς κρατούμενους και την ώρα που τους κατέβαζαν για να τους οδηγήσουν μέσα στο πλοίο τέσσερις εκ αυτών κατάφεραν να δραπετεύσουν.\nΟ ένας εκ των κρατουμένων ακινητοποιήθηκε από στέλεχος του λιμενικού σώματος και συνελήφθη ενώ λίγη ώρα αργότερα μετά από έρευνα ανδρών της ομάδας ΔΙΑΣ εντοπίστηκε και ένας δεύτερος που συνελήφθη κοντά στο λιμάνι του Πειραιά. Οι έρευνες για τον εντοπισμό των δύο κρατουμένων που παραμένουν άφαντοι συνεχίζονται.\nΧαρδαλιάς: Πέντε νεκροί στην Εύβοια και 2 αγνοούμενοι\nΡέμος: Ακυρώθηκε η συναυλία του στη Ρόδο λόγω προσαγωγών\nΟ άνθρωπος, όταν είναι δίκαιος έχει το Θεό με το μέρος του. Όταν κανείς βαδίζει με το...\nΠροβληματισμό προκαλεί η αύξηση των εισαγόμενων κρουσμάτων κορωνοϊού στη χώρα.\nΤη σημασία της Αγίας Σοφίας, ως συμβόλου διαθρησκειακού και διαπολιτισμικού διαλόγου,...


Τι πρέπει να κάνω αν κάποιος μου ζητήσει να πληρώσω εκτός της ιστοσελίδας της Airbnb; - Κέντρο Βοήθειας της Airbnb\nΑν πληρώσατε για την κράτησή σας εκτός της πλατφόρμας της Airbnb (π.χ., με τραπεζικό έμβασμα ή μεταφορά ), ίσως έχετε πέσει θύμα απάτης. Ενημερώστε μας αμέσως για να λάβετε βοήθεια.\nΠρέπει να καταβάλλετε ορισμένες προμήθειες αυτοπροσώπως\nΣυνήθως, οι επισκέπτες πληρώνουν ολόκληρο το ποσό τη στιγμή της κράτησης μέσω του ιστότοπου της Airbnb. Ωστόσο, υπάρχουν ορισμένες περιπτώσεις που θα χρειαστεί να καταβάλετε ορισμένες χρεώσεις αυτοπροσώπως:\nΕπιπλέον προμήθειες: Για τη χρήση των εγκαταστάσεων ορισμένων τύπων καταλυμάτων, όπως είναι τα ξενοδοχεία, ισχύουν επιπλέον προμήθειες. Περιλαμβάνουν τα τέλη θερέτρου, τις εγγυήσεις και το κόστος καθαρισμού. Αυτές οι προμήθειες θα αναγράφονται στην ανάλυση της τιμής πριν κάνετε κράτηση και εισπράττονται κατά την άφιξη ή εντός 48 ωρών από την αναχώρηση.\nΤοπικός φόρος πληρότητας: Συνήθως περιλαμβάνεται στο κόστος της κράτησης κατά την πραγματοποίηση της πληρωμής, αλλά οι οικοδεσπότες σε ορισμένες περιοχές υποχρεούνται από τον νόμο να τον εισπράξουν αυτοπροσώπως. Ζητάμε από τους οικοδεσπότες να ενημερώνουν τους επισκέπτες για αυτές τις πρόσθετες χρεώσεις πριν την κράτηση. Μάθετε περισσότερα σχετικά με το πώς λειτουργούν οι φόροι για τους επισκέπτες.\nΑναφορά αιτημάτων για πληρωμή εκτός της πλατφόρμας\nΑν κάποιος οικοδεσπότης στην Airbnb σας ζητήσει να πληρώσετε εκτός της πλατφόρμας ή μέσω άλλης εταιρείας, πρέπει να το αναφέρετε σε εμάς.\nΔεν θα παραλάβετε τιμολόγιο σε έντυπη μορφή ή ως αρχείο PDF από οικοδεσπότη ή από την Airbnb που να σας ζητά πληρωμή. Αν ένας οικοδεσπότης χρησιμοποιήσει κάποιον από τους παρακάτω όρους, πρέπει να τον/την αναφέρετε: Western Union, MoneyGram, επιταγή, τραπεζική εντολή, Liberty Reserve.\nΑπάτη ηλεκτρονικού ψαρέματος (phishing): Κάποιος στέλνει ένα email ή κάποιον σύνδεσμο που φαίνεται σαν να προέρχεται από την Airbnb ή κάποια άλλη έμπιστη ιστοσελίδα. Αυτά τα μηνύματα έχουν σχεδιαστεί για να σας εξαπατήσουν να στείλετε εμπιστευτικές πληροφορίες, όπως κωδικούς πρόσβασης ή άλλες διευθύνσεις email. Τα μηνύματα ηλεκτρονικού ψαρέματος ενδέχεται να περιέχουν κακόβουλο λογισμικό που αποκτά πρόσβαση στον υπολογιστή σας και συλλέγει τα προσωπικά στοιχεία σας, συμπεριλαμβανομένων των κωδικών σας.


ANT1 internet world | Διορθωμένο νομοσχέδιο για την ιατρική κανναβη\nΔιορθωμένο νομοσχέδιο για την ιατρική κανναβη\nΤο νομοσχέδιο για την καλλιέργεια και διάθεση ιατρικής κάνναβης συζήτησε η επιτροπή υγείας της βουλής. Αναμένεται να παραπεμφθεί στην Ολομέλεια μετά τις προεδρικές εκλογές.\nΚατατέθηκε εκ νέου το νομοσχέδιο περί Ναρκωτικών Φαρμάκων και Ψυχοτρόπων Ουσιών συμπεριλαμβανομένης της Φαρμακευτικής Κάνναβης, το οποίο είχε αποσυρθεί για επιπλέον νομοθετικό έλεγχο. Το νομοσχέδιο συζητήθηκε σήμερα στην επιτροπή υγείας της Βουλής.\nΟι παρευρισκόμενοι βουλευτές τόνισαν την ανάγκη συμπερίληψης αυστηρών ασφαλιστικών δικλίδων ώστε να αποκλειστεί πιθανότητα εμπορίας και παράνομης δραστηριοποίησης.\nΟ Δημοκρατικός Δυναγερμός είναι υπερ της έγκρισης του νομοσχεδίου με την προϋπόθεση να αποκλειστεί κάθε ενδεχόμενο παράνομης ενέργειας, ενώ κάθετα εναντίον τάσσεται το ΑΚΕΛ δια του βουλευτή του Γιώργου Γεωργίου ο οποίος εξέφρασε έντονους προβληματισμούς.\nΣημειώνεται ότι το νομοσχέδιο ήταν στην αυριανή ατζέντα της ολομέλειας της Βουλής αλλά αποσύρθηκε και εκτιμάται ότι θα συμπεριληφθεί εκ νέου μετά τις προεδρικές εκλογές.


Η Ένωση Συντακτών Ημερησίων Εφημερίδων Μακεδονίας-Θράκης επιμένει στην πάγια θέση της για πλήρη διαφάνεια σε ό,τι αφορά τις σχέσεις δημοσιογράφων με το Δημόσιο και τον ευρύτερο δημόσιο τομέα. Όλα τα σχετικά στοιχεία πρέπει να έρθουν στο φως.\nΗ Ε.Σ.Η.Ε.Μ.-Θ. επισημαίνει ότι ο τρόπος με τον οποίο η κυβέρνηση χειρίστηκε το θέμα συνέβαλε στη συσκότιση του ζητήματος και είχε ως συνέπεια να συκοφαντηθεί εκ νέου ο δημοσιογραφικός κόσμος στο σύνολό του.\nΗ ελλιπέστατη λίστα που παρέδωσε στην Ε.Σ.Η.Ε.Α. περιέχει ονόματα συναδέλφων που στη συντριπτική τους πλειονότητα εργάζονται νομίμως –και μάλιστα σε αρκετές περιπτώσεις με χαμηλότατες αμοιβές και κατ’ αποκλειστικότητα– σε φορείς ενημέρωσης που σχετίζονται με το Δημόσιο.\nΗ δημοσιοποίηση των στοιχείων αυτών από την Ε.Σ.Η.Ε.Α, αν και καταρχήν υπακούει στην αρχή της διαφάνειας, στην ουσία, ακριβώς λόγω των ελλείψεών τους, υπηρετεί την επιχείρηση συσκότισης.\nΑν η κυβέρνηση θέλει πράγματι να υπηρετήσει τη διαφάνεια, η Ε.Σ.Η.Ε.Μ.-Θ. θεωρεί ότι οφείλει:\n-Να παραδώσει στις Ενώσεις πλήρη, αναλυτικά και ακριβή στοιχεία Συντακτών για τους δημοσιογράφους που απασχολούνται σε κάθε φορέα, οργανισμό ή υπηρεσία του δημόσιου και ευρύτερου δημόσιου τομέα.\n– Να δεσμευτεί ότι θα συγκεντρώνει και θα παραδίδει στις Ενώσεις τα στοιχεία αυτά κάθε χρόνο, αναλαμβάνοντας την πλήρη ευθύνη για την πληρότητα και την ακρίβειά τους.\nΗ Ε.Σ.Η.Ε.Μ.-Θ. υπενθυμίζει ότι διαθέτει τα αρμόδια όργανα και τις απαιτούμενες καταστατικές προϋποθέσεις για να ελέγξει κάθε περίπτωση ασυμβίβαστου ή παραβίασης του κώδικα δημοσιογραφικής δεοντολογίας που ενδεχομένως θα διαπιστώσει. Ως εκ τούτου δεν απαιτείται για το ζήτημα αυτό η παραμικρή νομοθετική ρύθμιση ή κυβερνητική παρέμβαση.\nΗ Ε.Σ.Η.Ε.Μ.-Θ. τονίζει για μιαν ακόμη φορά ότι θα προσπαθήσει να αποτρέψει κάθε απόπειρα ο θόρυβος που προκλήθηκε να λειτουργήσει ως στοιχείο αποπροσανατολισμού σε σχέση με τα πάγια αιτήματα του κλάδου και τις συνδικαλιστικές και εργασιακές διεκδικήσεις του, για αναβάθμιση του ρόλου των δημοσιογράφων, αυξήσεις των αμοιβών τους και δημιουργία νέων θέσεων απασχόλησης.\nΗ Ε.Σ.Η.Ε.Μ.-Θ. τελεί σε κατάσταση διαρκούς επιφυλακής και επαγρύπνησης, τόσο για τη διασφάλιση της δεοντολογικής άσκησης του επαγγέλματος από το σύνολο των μελών της όσο και για την απόκρουση τυχόν άδικων και γενικευμένων επιθέσεων κατά του δημοσιογραφικού λειτουργήματος. Στο πλαίσιο αυτό, θα αναλάβει συγκεκριμένες πρωτοβουλίες.


Τεστ αίματος ανιχνεύει τον καρκίνο του οισοφάγου – medicalnews.gr\nΤεστ αίματος που θα μπορεί να ανιχνεύει τον καρκίνο του οισοφάγου, έως μια δεκαετία πριν την εκδήλωσή του, ανέπτυξαν βρετανοί επιστήμονες. Το τεστ, που δρα ως ένα είδος «ανιχνευτή καπνού», μπορεί να είναι διαθέσιμο σε πέντε έως δέκα χρόνια εφόσον στο μεταξύ τελειοποιηθεί.\nΟι ερευνητές του ουαλικού Πανεπιστημίου του Σουάνσι, με επικεφαλής τον καθηγητή Γκάρεθ Τζένκινς, που έκαναν την ανακοίνωση στο Βρετανικό Φεστιβάλ Επιστήμης, σύμφωνα με τη Telegraph ανέφεραν ότι το τεστ εντοπίζει έγκαιρα τυχόν καρκινικές μεταλλάξεις στα ερυθρά κύτταρα.\n«Όπως ο ανιχνευτής καπνού δεν ανιχνεύει την ίδια τη φωτιά αλλά ένα υποπροϊόν, τον καπνό, έτσι και αυτό το τεστ ανιχνεύει τον “καπνό” του καρκίνου, δηλαδή τα μεταλλαγμένα κύτταρα του αίματος. Το ρητό “δεν υπάρχει καπνός χωρίς φωτιά”, αντιστοιχεί στο “δεν υπάρχει καρκίνος χωρίς μετάλλαξη”» δήλωσε ο Τζένκινς.\nΌσο νωρίτερα γίνεται η διάγνωση του καρκίνου, τόσο αυξάνονται οι ελπίδες θεραπείας για τους ασθενείς. Οι επιστήμονες ευελπιστούν ότι με τεστ όπως αυτό, θα μπορούσαν να «πιάσουν» ακόμη και προκαρκινικούς ασθενείς, οι οποίοι ανήκουν σε υψηλή ομάδα κινδύνου για να εμφανίσουν τελικά καρκίνο.\nΣτο επόμενο στάδιο οι ερευνητές θα φροντίσουν ώστε το τεστ να μη φέρνει πολλά ψευδώς θετικά αποτελέσματα, δημιουργώντας έτσι αδικαιολόγητο πανικό.\nΕπόμενο Η ύφεση κάνει κακό στην ψυχική υγεία\nΠροηγούμενο Αντιβιοτικά στα πρώτα χρόνια ζωής ίσως φέρνουν αλλεργίες


Μάθε τα πάντα για Valkyria Revolution | Game20.gr\nGAME20.GR > Valkyria Revolution\nΗ μαγευτική μουσική του Valkyria Revolution\nΤο πολυαναμενόμενο Valkyria Revolution επιστρέφει στο προσκήνιο ενόψει της κυκλοφορίας του στις 30 Ιουνίου. Αυτή τη φορά η Sega δημοσίευσε ένα βίντεο που παρουσιάζει την δημιουργία της μουσικής του παιχνιδιού από τον θρυλικό συνθέτη Yasunori Mitsuda (Chrono Trigger, Stella Glow). Δείτε το παρακάτω και πείτε μας γνώμη! Σας ενδιαφέρει το Valkyria Revolution; Περισσότερα...\nΑρκετά χρόνια μετά τα Valkyria Chronicles, το νέο παιχνίδι Valkyria είναι προ των πυλών. Ο λόγος για το Valkyria Revolution, το οποίο διαδραματίζεται σε εναλλακτικό timeline βασισμένο στην εποχή της ευρωπαϊκής βιομηχανοποίησης και συνδυάζει real-time μάχες με στρατηγική, αντί για το παραδοσιακό turn-based strategy gameplay των προηγούμενων Valkyria. To παιχνίδι έχει νέο κόσμο, νέους χαρακτήρες, νέους μηχανισμούς, ανανεωμένο στιλ γραφικών και soundtrack από τον Yasunori Mitsuda (Chrono Trigger, Stella Glow). Όπως ανακοίνωσε η Sega, το Valkyria Revolution βγαίνει 30 Ιουνίου για PS4, Xbox One και PS Vita. Δείτε νέο τρέιλερ και πείτε μας πώς σας φαίνεται! Σκέφτεστε αγορά; Περισσότερα...


ΕΣΑΚΕ: «Βάζουμε τρίποντο στην Υγεία» - Onsports.gr\nOnsports Team\t11 Νοεμβρίου 2020, 17:43\nΕΣΑΚΕ: «Βάζουμε τρίποντο στην Υγεία»\nΟ ΕΣΑΚΕ και οι 12 ΚΑΕ συμμετέχουν στις δράσεις για τον Σακχαρώδη Διαβήτη\nΑπό την πλευρά του, ο Πρόεδρος της ΠΟΣΣΑΣΔΙΑ, κ. Χρήστος Δαραμήλας επισήμανε: «Στόχος της ομοσπονδίας μας είναι, μεταξύ άλλων η ενημέρωση και η ευαισθητοποίηση του συνόλου της κοινωνίας για τον Σακχαρώδη Διαβήτη. Στην προσπάθειά μας αυτή, επιχειρούμε να προσεγγίσουμε τα νέα παιδιά, μιλώντας τους με έναν τρόπο πιο οικείο για τις δικές τους συνήθειες.\nΣτην ουσία τους προτείνουμε να παίξουν και μέσα από το παιχνίδι να μάθουν τόσο για το Σακχαρώδη Διαβήτη όσο και για την άσκηση και γενικότερα για τον τρόπο ζωής που μπορεί να προστατέψει την υγεία μας. Ευχαριστούμε θερμά τον ΕΣΑΚΕ που στέκεται δίπλα μας σε αυτήν την προσπάθεια και συμβάλλει καθοριστικά στη διάδοση του μηνύματός μας».\n10 λεπτά πριν Αυλαία στο Παραολυμπιακό Πανόραμα στη Χαλκίδα\n43 λεπτά πριν Fuel pass: Δεν αποκλείεται να επεκταθεί και μέσα στον Ιούνιο


Νεκρός ο «χασάπης» της Θεσσαλονίκης: Ο Ναζί που έστειλε... - Flashnews.gr\nΝεκρός ο «χασάπης» της Θεσσαλονίκης: Ο Ναζί που έστειλε 45.000 ελληνοεβραίους στο Αουσβιτς\nΕίχε μείνει στην Ιστορία, τουλάχιστον για τους Ελληνες, ως ο «χασάπης» της Θεσσαλονίκης, καθώς από τη θέση του αξιωματικού των Ες Ες έστειλε στα στρατόπεδα συγκέντρωσης περίπου 40.000 με 45.000 Ελληνοεβραίους που κατοικούσαν στη Θεσσαλονίκη και τη Βόρεια Ελλάδα.\nΠαρέμενε ο ν. 1 καταζητούμενος εγκληματίας πολέμου, ο οποίος σύμφωνα με δηλώσεις του διευθυντή του Κέντρου Σίμον Βίσενταλ, Εφραίμ Ζούροφ στο βρετανικό κανάλι BBC, «είναι κατά 99% νεκρός». Η ίδια πηγή δήλωσε πως ο αιμοδιψής αξιωματικός των Ες Ες σκοτώθηκε «κατά 99%» πριν από τέσσερα χρόνια στη Συρία, όπου είχε διαφύγει για να αποφύγει τη σύλληψη.\n«Δεν μπορούμε να το αποδείξουμε με νεκροψία, ωστόσο είμαστε βέβαιοι ότι είναι έτσι» ανέφερε ο ερευνητής -«κυνηγός» ναζιστών εγκληματιών Εφραίμ Ζούροφ στο βρετανικό δίκτυο. Όπως υποστηρίζει πρόσφατα είδαν τη δημοσιότητα στοιχεία για τον θάνατο και την ταφή του Μπρούνερ στη Δαμασκό από αξιόπιστο πρώην πράκτορα των γερμανικών μυστικών υπηρεσιών, ο οποίος είχε υπηρετήσει στη Μέση Ανατολή.\nΟ Ζούροφ χαρατήρισε τον Μπρούνερ «πραγματικό τέρας». Αντιμετώπιζε κατηγορίες για τη μεταφορά 128.000 Εβραίων σε στρατόπεδα συγκέντρωσης. Πιο συγκεκριμένα έστειλε 47.000 Εβραίους από την Αυστρία, 44.000 από την Ελλάδα, 23.500 χιλιάδες από τη Γαλλία και 14.000 από τη Σλοβακία στα στρατόπεδα του θανάτου. Οι περισσότεροι από αυτούς έχασαν τη ζωή τους. Μέχρι το τέλος δεν είχε μετανοήσει για τα εγκλήματά του. Ηταν δεξί χέρι του εμπνευστή της «Τελικής Λύσης», δηλαδή της μεθοδικής - βιομηχανικής εξόντωσης των Εβραίων της Ευρώπης από το χιτλερικό καθεστώς, Άντολφ Άιχμαν, είχε περιγράψει τον Μπρούνερ ως «έναν από τους καλύτερους άντρες του».\nΗ φωτογραφία από την Πλατεία Ελευθερίας, όπου οι Ναζί συγκέντρωσαν το πρώτο κύμα Εβραίων της Θεσσαλονίκης που στάλθηκαν στα στρατόπεδα συγκέντρωσης\nΣτη Θεσσαλονίκη έφτασε τον Ιανουάριο του 1943 έπειτα από ειδική εντολή του Άιχμαν να συμμετάσχει στην επιχείρηση σύλληψης κι εκτοπισμού όλων των Εβραίων της πόλης (που υπολογίζονταν περί τις 56.000).\nΥπολογίζεται ότι από την 15η Μαρτίου 1943 μέχρι την 10η Αυγούστου 1943, πάνω από 40.000 Εβραίοι της Θεσσαλονίκης στάλθηκαν στο Άουσβιτς-Μπίρκεναου.\nΜετά τη λήξη του πολέμου, κάπου στη δεκαετία του 1950 φέρεται να διέφυγε στη Συρία και να διετέλεσε σύμβουλος του Χαφέζ Αλ Άσαντ, πατέρα του σημερινού προέδρου, Μπασάρ Αλ Άσαντ. Υπήρξε στόχος των ισραηλινών μυστικών υπηρεσιών σε δύο δολοφονικές απόπειρες, με τη δεύτερη να έχει ως αποτέλεσμα να χάσει το ένα του μάτι. Ο Ζούροφ τόνισε ότι ο Μπρούνερ είχε γλιτώσει από τουλάχιστον δύο απόπειρες των ισραηλινών μυστικών υπηρεσιών ενώ βρισκόταν στη Συρία, το 1961 και το 1980.\nΠαρά τα εντάλματα και τις αμοιβές που προσφέρθηκαν για τη σύλληψή του, όχι μόνο αυτό δεν έγινε ποτέ, αλλά αντίθετα ξένα ΜΜΕ φιλοξένησαν συνεντεύξεις του όπου εμφανιζόταν αμετανόητος δηλώνοντας ότι έπρεπε να είχε σκοτώσει περισσότερους Εβραίους.\nΤρίτη, 2 Δεκεμβρίου 2014, 08:28


Οι κάψουλες Keto Light Plus βοηθούν κυρίως στην πρόληψη και την εξάλειψη της κυτταρίτιδας από το σώμα. | ParosWines\nΑρχική Αδυνάτισμα Οι κάψουλες Keto Light Plus βοηθούν κυρίως στην πρόληψη και την εξάλειψη...\nΠώς να χάσετε βάρος γρήγορα, υγιεινά και με επιτυχία; Εδώ θα διαβάσετε απλές αλλά αποτελεσματικές στρατηγικές, οι οποίες θα σας βοηθήσουν πολύ γρήγορα να πετάξετε λίγα κιλά και να βελτιώσετε αισθητά την υγεία σας. Από την πλευρά σας θα χρειαστεί δέσμευση και αποφασιστικότητα, αλλά αν είστε εδώ, σίγουρα είστε παρακινημένοι στην πρόθεσή σας. Ως πρώτη πρόταση σας συνιστώ να ενισχύσετε την συνειδητοποίηση του στόχου σας, προβάλλοντας το όραμα του νέου σας βραχυπρόθεσμα, απεικονίζοντας τις φαντασιώσεις σας με κάθε λεπτομέρεια τρέχουσες αξιολογήσεις χρηστών 2021. Η επιθυμία και η προθυμία να φτάσετε στο στόχο νωρίς θα σας καθοδηγήσουν στην πορεία, θα σας ενθαρρύνουν στις αποποιήσεις και τις δυσκολίες του μονοπατιού.\nKeto Light Plus ποτό, συστατικά, πώς να το πάρετε, πώς λειτουργεί, παρενέργειες\nΞέρω, ας ξεκινήσουμε με ένα πονεμένο κουμπί! Ωστόσο, Keto Light Plus συστατικά για να χάσετε βάρος γρήγορα είναι απαραίτητο να μην τρώτε απλούς και σύνθετους υδατάνθρακες με υψηλό και μεσαίο γλυκαιμικό φορτίο. Ακόμη και τα όσπρια, παρά το γεγονός ότι αποτελούν καλή πηγή πρωτεϊνών, τι είναι για έχουν σημαντικό μερίδιο υδατανθράκων, επομένως συνιστάται να τα καταναλώνετε μερικές φορές την εβδομάδα.\nΕάν, τις πρώτες μέρες, απλά δεν μπορείτε να κάνετε χωρίς παξιμάδια, ψωμί ή γλυκά, πώς λειτουργεί τα καταναλώνετε καλύτερα το πρωί https://www.ypyp-fit.gr/keto-light-plus/ και προτιμάτε τα προϊόντα που προέρχονται από αλεύρια ολικής αλέσεως με μειωμένο ποσοστό λίπους ποτό, πώς να το πάρετε αλλά παραμένει ένα ξηρό όχι σε τρόφιμα συσκευασμένα με υδρογονωμένα λίπη.\nΗ πέψη μετατρέπει τους υδατάνθρακες σε γλυκόζη, η οποία, μέσω των εντερικών νυχιών, ρέει στο αίμα. Το αίμα μεταφέρει γλυκόζη στα κύτταρα του σώματος παρενέργειες. Τα κύτταρα χρησιμοποιούν γλυκόζη για ενεργειακούς σκοπούς συστατικά, σαν να ήταν καύσιμο σύνθεση. Αφού τρώτε ένα πιάτο ζυμαρικών ή επιδόρπιο, πώς να το πάρετε υπάρχει μια περίσσεια γλυκόζης στο αίμα.\nΌταν το σάκχαρο του αίματος είναι υψηλό, πώς λειτουργεί το πάγκρεας παρεμβαίνει για να παράγει ινσουλίνη. Η ινσουλίνη μειώνει το επίπεδο γλυκόζης στο αίμα αντενδείξεις, το συσσωρεύει ως γλυκογόνο στο ήπαρ και τους σκελετικούς μύες συστατικά. Εάν τα αποθέματα γλυκογόνου είναι ήδη γεμάτα, η γλυκόζη μετατρέπεται σε λιπίδια, δηλαδή λιπαρά οξέα, που εναποτίθενται σε λιπώδη κύτταρα, εκείνα της κοιλιάς στους άνδρες, εκείνα των γοφών, των άκρων και των μηρών στις γυναίκες.\nKeto Light Plus γνωμοδοτήσεις, δικαστήριο, σχόλια\nΓια να βάλετε το turbo στην κατανάλωση των αποθέσεων λίπους σας και να χάσετε βάρος γρήγορα, συνιστάται να χρησιμοποιήσετε ένα συμπλήρωμα καύσης λίπους. Μετά από πολυάριθμα αιτήματα των αναγνωστών μας αναφέρουμε ένα συμπλήρωμα βασισμένο σε φυσικές ουσίες, που παράγεται στην γνωμοδοτήσεις και κοινοποιείται στο Υπουργείο Υγείας, το οποίο βοηθά χιλιάδες ανθρώπους να χάσουν βάρος.\nΧαμηλά γλυκαιμικά υδατάνθρακες, πρωτεΐνες και λίπη παραμένουν, τα οποία παρέχουν μια αίσθηση κορεσμού και συμβάλλουν στον έλεγχο των επιπέδων σακχάρου στο αίμα δικαστήριο. Οι υδατάνθρακες με χαμηλό γλυκαιμικό φορτίο είναι μη αμυλούχα λαχανικά, κατά προτίμηση εποχιακά, που πρέπει να καταναλώνονται σε ελεύθερες ποσότητες και εποχιακά φρούτα με εξαίρεση τα πιο ζαχαρούχα φρούτα, όπως σταφύλια, σύκα, μπανάνες, λικέρ, ημερομηνίες και αφυδατωμένα φρούτα γνωμοδοτήσεις. Ωστόσο, εάν ο στόχος είναι να χάσετε βάρος, τα φρούτα, όσο πλούσια σε ζάχαρη, θα πρέπει να περιορίζονται σε ένα μόνο φρούτο την ημέρα ή να αποφεύγονται.\nΑποφύγετε τους χυμούς ή τα εκχυλίσματα φρούτων, ειδικά τη νηστεία, επειδή είναι ένα συμπύκνωμα σακχάρων χωρίς ίνες και θα αυξήσει ξαφνικά το σάκχαρο του αίματός σας. Πίνετε, αντ ‘ αυτού, κατά τη διάρκεια της ημέρας, τουλάχιστον δύο λίτρα νερού, πράσινο τσάι, τσάι βοτάνων, φυγοκεντρητές λαχανικών, καφέ κριθαριού ή κιχωρίου, μερικούς καφέδες δικαστήριο.\nΆφθονα μη ζαχαρούχα υγρά ενυδατώνουν το σώμα, εξουδετερώνουν την κατακράτηση νερού, μετριάζουν την όρεξη, καθαρίζουν το σώμα και προάγουν την απώλεια βάρους σχόλια. Μπορείτε να δοκιμάσετε το λαχανικό με αλάτι και διάφορα μπαχαρικά και με μια κουταλιά της σούπας λάδι Evo ανά γεύμα ή με ένα αβοκάντο για να ξεκινήσετε μεταξύ γεύματος και δείπνου τρέχουσες αξιολογήσεις χρηστών 2021.\nKeto Light Plus πόσο κοστίζει, τιμή\nΓια σνακ μπορείτε να φάτε ραβδιά ωμών λαχανικών, όπως μάραθο πόσο κοστίζει, αγγούρια, καρότα, σέλινο ή ξηρούς καρπούς όπως καρύδια, αμύγδαλα, κάσιους, φιστίκια, αλλά σε μικρές ποσότητες, πόσο κοστίζει λόγω της υψηλής πρόσληψης λιπών και της περιεκτικότητάς τους σε ωμέγα-6 πιθανή φλεγμονώδη δραστηριότητα.\nΠεριορίστε τη χρήση λιπών ζωικής προέλευσης, ύποπτων για την προώθηση της εμφάνισης μορφών όγκου. Παραδώστε τυριά, πολύ λιπαρά και θερμιδικά πόσο κοστίζει. Είναι καλύτερα να επιλέξετε γιαούρτι χαμηλής περιεκτικότητας σε λιπαρά, φυσικό, πόσο κοστίζει τυρί cottage ή τυρί cottage, με μειωμένη περιεκτικότητα σε λιπίδια και σάκχαρα.\nKeto Light Plus από που να αγοράσω, φαρμακείο\nΟι πρωτεΐνες (κρέας, ψάρι, αυγά, γαλακτοκομικά προϊόντα) θα πρέπει επίσης να καταναλώνονται με επαρκή τρόπο, επειδή το σώμα χρησιμοποιεί ένα μέρος αυτών για πλαστικούς σκοπούς φαρμακείο, δηλαδή για την κυτταρική ανακατασκευή του οργανισμού και το περιττό μέρος, μετασχηματισμένο σε γλυκόζη από το ήπαρ, για ενεργειακούς σκοπούς.\nΠροσοχή, επομένως, ακόμη και πάρα πολύ πρωτεΐνη αυξάνει τη συσσώρευση του adipe! Η απαίτηση πρωτεΐνης για πλαστικούς σκοπούς είναι 1 γραμμάριο πρωτεΐνης ανά κιλό άπαχης μάζας, από που να αγοράσω για καθιστικούς ανθρώπους, που πρέπει να αυξηθεί μέχρι δύο γραμμάρια ανά κιλό άπαχης μάζας, για αθλητικούς ανθρώπους. Μην συγχέετε γραμμάρια πρωτεΐνης, με το βάρος σε γραμμάρια μιας μερίδας κρέατος ή ψαριών ή γαλακτοκομικών προϊόντων ή αυγών φαρμακείο. Στη συνέχεια θα ήθελα να συστήσω έναν εύκολο υπολογισμό της ημερήσιας μερίδας σας πρωτεΐνης.\nΚαι τώρα για μερικά από τα μικρά άκρη για να κρατήσει μακριά την όρεξή σας και τον έλεγχο του βάρους: να μην παραλείψετε τα γεύματα, αλλά διανέμουν το φαγητό ανάμεσα στα τρία κύρια γεύματα και δύο σνακ, ένα πρωί και ένα απόγευμα, το πρωινό πρέπει να είναι ικανοποιητική, αλλά ελαφρύ και εύπεπτο, από που να αγοράσω χωρίς ζάχαρη ή γλυκά οποιουδήποτε είδους που προκαλούν αιχμές στο σάκχαρο του αίματος και ένα βραδύτερο μεταβολισμό, χρησιμοποιήστε μικρές πλάκες για τα τμήματα των πρωτεϊνών στα φαρμακεία, έτσι ώστε να περιορίσει τις ποσότητες.\nKeto Light Plus skroutz, amazon – Ελλάδα\nΑφού χάσετε βάρος γρήγορα, είναι καλή ιδέα να συνεχίσετε να υιοθετείτε ένα υγιεινό, Keto Light Plus skroutz ισορροπημένο και βιώσιμο στυλ διατροφής. Στην ενότητα “δίαιτες” αυτού του ιστότοπου θα βρείτε όλες τις καλύτερες διαθέσιμες δίαιτες amazon.\nΜαγειρέψτε απλά, γρήγορα, χωρίς λιπαρά πιάτα και προσθέστε ένα ψιλοβρέχει λάδι κατασκευαστής στο τέλος του μαγειρέματος. Για ένα υγιεινό και ελεγχόμενο μαγείρεμα, ένα εξαιρετικό και ασφαλές αντικολλητικό τηγάνι είναι απαραίτητο skroutz. Μπορεί να σας φανεί χρήσιμο να διαβάσετε το άρθρο “Τα καλύτερα αντικολλητικά τηγάνια”. Μπορείτε επίσης να επιλέξετε τον ατμό στους 100°C, τη θερμοκρασία του βραστό νερό.\nΜπορείτε να μαγειρέψετε τα λαχανικά για λίγα λεπτά σε λίγο νερό, μόλις αρχίσει να βράζει, έτσι ώστε να μην διασκορπιστούν πάρα πολλά θρεπτικά συστατικά στο ίδιο το νερό. Στη συνέχεια πιείτε το νερό μαγειρέματος των λαχανικών.είναι εξαιρετικό για τον καθαρισμό του σώματος ebay. Περιορίστε ή καταργήστε το τηγάνισμα, όπου τα λίπη φτάνουν στους 160°-180° C, παράγοντας ανθυγιεινές χημικές ενώσεις, δύσκολο να αφομοιωθούν και κινδυνεύουν να προωθήσουν νεοπλάσματα.\nΚάθε 100 γραμμάρια ενός τροφίμου αντιστοιχεί σε μια συγκεκριμένη διατροφική σύνθεση, δηλ.μια ορισμένη κατανομή μακροθρεπτικών συστατικών (υδατάνθρακες, πρωτεΐνες, λίπη) και μικροθρεπτικά συστατικά (βιταμίνες και μεταλλικά άλατα). Τόσο πώς να υπολογίσετε τα γραμμάρια μακροθρεπτικών συστατικών και μικροθρεπτικών συστατικών των γευμάτων μιας ημέρας amazon; Μην ανησυχείς! Η εφαρμογή ebay το κάνει για εσάς, με δυνατότητα λήψης στο smartphone, τον υπολογιστή ή το tablet σας. Απλά καταγράψτε τα τρόφιμα που καταναλώνονται με τα βάρη τους και η εφαρμογή θα παρέχει την κατανομή των θρεπτικών ουσιών σε γραμμάρια και ποσοστά, μαζί με άλλα χρήσιμα στατιστικά στοιχεία Ελλάδα.\nΠροηγούμενο άρθροΟι 5 πιο συχνές καρδιακές παθήσεις


Μάρκος Μπότσαρης - Εθνικοί Ήρωες και Ευεργέτες - Πρόσωπα - Βιβλιοθήκη - Ρίξε μια ματιά! www.matia.gr\nΕθνικοί Ήρωες και Ευεργέτες... ...Μάρκος Μπότσαρης!\nΓια κάποιο χρονικό διάστημα, ο Μάρκος Μπότσαρης ήταν υπαξιωματικός του γαλλικού συντάγματος Αρβανιτών και Αλβανών στην Κέρκυρα. Οι Μποτσαραίοι πολέμησαν αρχικά στο πλευρό του Σουλτάνου κι ενάντια του Αλή Πασά, έχοντας την ελπίδα ότι ο Σουλτάνος θα τους επέτρεπε να ανακτήσουν την πατρίδα τους. Ο αντιπρόσωπος του Σουλτάνου όχι απλά αρνήθηκε ρητά κάτι τέτοιο αλλά το απέρριψε με έντονη περιφρόνηση, λέγοντάς τους "για τους γκιαούρηδες μόνο σίδερα και ξύλο έχει ο Σουλτάνος". Τότε ο Μάρκος Μπότσαρης και οι Σουλιώτες αποδέχτηκαν πρόταση συμμαχίας με τον Αλή Πασά ενάντια στον Σουλτάνο. Στα πλαίσια της συμφωνίας για συμμαχία αντάλλαξαν ομήρους (ένας από αυτούς ήταν και ο Κώστας Μπότσαρης).\nΣτις 6 Οκτωβρίου 1820, 300 Σουλιώτες κατευθυνθήκαν από τα Ιωάννινα στην ιδιαίτερη πατρίδα τους και ξεκίνησαν επανάσταση κατά της Οθωμανικής Αυτοκρατορίας. Τα γυναικόπαιδα μαζευτήκαν στον ανοχύρωτο Σούλι, το οποίο είχε εγκαταλειφθεί πριν από 15 χρόνια και ορίστηκε ανώτατος αρχηγός των Σουλιωτών ο Νώτης Μπότσαρης, που έχει χαρακτηριστεί απ' τους ιστορικούς ως ο Νέστορας των Σουλιωτών. Η πρώτη κίνηση που έκαναν οι Σουλιώτες ήταν να καταλάβουν με τέχνασμα το φρούριο των Βαριάδων, όπου οχυρωθήκαν. Ο Μάρκος Μπότσαρης, γνωρίζοντας ότι οι Τούρκοι που βρίσκονταν κοντά στα Ιωάννινα τροφοδοτούνταν από την Άρτα, επιτέθηκε με 200 Σουλιώτες ιππείς την συνοδεία στις Κομψάδες. Οι Σουλιώτες σκότωσαν μεγάλο πλήθος Τούρκων ιππέων και έστειλαν στο Σούλι τα λάφυρα.\nΑμέσως μετά, ο Μάρκος Μπότσαρης κατέλαβε τα Πέντε Πηγάδια, όπου αντιμετώπισε με επιτυχία τουρκικό στρατό που αποτελούνταν από σώμα 5000 εκλεκτών Αλβανών. Σύμφωνα με τον Pouqueville στη μάχη έπεσαν 280 Τούρκοι και μόλις 10 Έλληνες και οι νικητές μάζεψαν 1500 όπλα και πολλά λάφυρα. Ο Pouqueville αναφέρει ακόμη ότι ο Μάρκος Μπότσαρης απαγόρεψε στους στρατιώτες τους να στήσουν τρόπαιο από τα κεφάλια των εχθρών και τους έβαλε να ψάλλουν όλοι οι Σουλιώτες το "Σώσον Κύριε τον λαόν σου".\nΟ Μάρκος Μπότσαρης, με ενίσχυση 200 πολεμιστών απ' τους Βαριάδες, πολιόρκησε και κατέλαβε το φρούριο Ριγάσας (ή Ριγιάσα). Τότε αναγκάστηκε και ο Αλή Πασάς, αφού απειλήθηκε, να παραδώσει τα φρούρια του Σουλίου στους Σουλιώτες. Ο Μάρκος Μπότσαρης με τα παλικάρια του και με οπλαρχηγούς από την Ακαρνανία προχωρούν στην Άρτα. Εκεί συνεννοήθηκε με τον οπλαρχηγό Γώγου του Ραδοβιστίου και τον οπλαρχηγό των Τσουμέρκων Ιωάννη Κουτελίδα, να επιτεθούν ταυτόχρονα στο σουλτανικό στρατόπεδο, αλλά η επιχείρηση αυτή ματαιώθηκε επειδή ο Μάρκος Μπότσαρης έπρεπε να επιστρέψει γρήγορα στο Σούλι για να αποτρέψει εισβολή που θα έκαναν οι Τσάμηδες.\nΟι νίκες του Μάρκου Μπότσαρη κατά των Τούρκων ακολούθησαν η μία την άλλη: Βαριάδες, Δραμασούς, Κασμηρά, Ραψίστα, Πλάκα, Κομιτσάδες κα. Σε κάθε περίπτωση ο Μάρκος Μπότσαρης είχε υπό τις διαταγές του από 200 ως 600 πολεμιστές και ο αντίπαλος στρατός αποτελούταν από μερικές χιλιάδες.\nΟ Μάρκος Μπότσαρης, μαζί με άλλους οπλαρχηγούς, συμμετείχε στην μάχη της Πέτας, όπου πολέμησε γενναία μέχρι να αναγκαστεί να υποχωρήσει στα Λαγκάδια. Λίγο μετά την παράδοση του Σουλίου με την συνθήκη της 28ης Ιουλίου 1822, ο Νώτης και άλλοι Σουλιώτες έφτασαν στην Νότια Ελλάδα. Ο Μάρκος κανόνισε να σταλεί η οικογένειά του από την Ζάκυνθο στην Αγκόνα. Η αυτοθυσία του ήταν τόση που έφτασε να συγχωρέσει τον φονιά του πατέρα του, Γώγο Μπακάλα. Στην πολιορκία του Μεσολογγίου από τον Ομέρ Βρυώνη τον Οκτώβριο του 1822, ο Μάρκος Μπότσαρης και ο Μαυροκορδάτος ξεχώρισαν ανάμεσα στους υπερασπιστές. Ο Μπότσαρης, με το πρόσχημα των διαπραγματεύσεων για παράδοση, καθυστέρησε τους Τούρκους και όταν έφτασε η βοήθεια του Γρίβα και του Δεληγιάννη έστειλε μήνυμα στους Τούρκους "αν θέλετε τον τόπο μας ελάτε να τον πάρετε". Τα Χριστούγεννα του 1822 κατάφεραν να αποκρούσουν την τουρκική επίθεση. Τελικά οι επαναλαμβανόμενες πολιορκίες και η ενίσχυση των τουρκικών δυνάμεων οδήγησε τους πολιορκούμενους να αποφασίσουν την Έξοδο του Μεσολογγίου στις 10 Απριλίου 1826.\nΞεκίνησε επικεφαλής 350 Σουλιωτών και μαζί με άλλους οπλαρχηγούς αντιμετώπισε τον πασά Μουσταφά (ή Μουστάη) από την Σκόδρα και την στρατιά του (4000 ή 5000 Αλβανοί) στη θέση Κεφαλόβρυσο, ενάμισι χλμ από το Καρπενήσι. Στις 7 Αυγούστου 1823 (ή, σύμφωνα με άλλες πηγές στις 10 Αυγούστου 1823) ο Μάρκος Μπότσαρης επιτέθηκε πρώτος, θέλοντας να αιφνιδιάσει μέσα στη νύχτα το τουρκικό στρατόπεδο. Αφού είχαν σκοτώσει πολλούς Τούρκους, ο Μάρκος Μπότσαρης πυροβολήθηκε στο κεφάλι, ενώ προσπαθούσε να αιχμαλωτίσει τον πασά. Οι Σουλιώτες του Μάρκου συνέχισαν τον Αγώνα μετά τον θάνατό του, με επικεφαλής τον Κώστα Μπότσαρη.\nΣτις 10 Αυγούστου 1822 η σωρός του Μάρκου Μπότσαρη θάφτηκε με τιμές στο Μεσολόγγι. Ο Θεόδωρος Κολοκοτρώνης, ο Καραϊσκάκης και ο Μάρκος Μπότσαρης συναγωνίζονταν επάξια στην προσφορά τους στον Αγώνα της Επανάστασης του 1821 και στην στρατηγική ευφυΐα, και ο θάνατός του, γράφει ο Σπυρίδων Τρικούπης, "δίκαια θεωρήθηκε εθνικό δυστύχημα".


mmexer: Έρανο για την Τατιάνα!\nPosted by mmexer at 18:00\nΣχετικά με την Τατιάνα, πάντως, αν και δε θέλω να σου "χαλάσω" τον τίτλο, έχω την εντύπωση πως η διαγραφή δεν αφορά στην ιατροφαρμακευτική περίθαλψη...\nΕίναι απόφαση χωρίς ουσία...\nΝαι δεν έγραψα τον λόγο που την διέγραψαν. Θα το διορθώσω. Απλώς άμα σε διαγράψουν χάνεις τα προνόμια ως μέλος της ΕΣΗΕΑ. Ένα απ αυτά είναι η ιατροφαρμακευτική περίθαλψη. Με αυτό το σκεπτικό το έγραψα...\nΕπιμένω ότι δεν χάνεις την ιατροφαρμακευτική περίθαλψη...\nΌλα τα άλλα, εκτός από αυτό...\nΔηλαδή δε χάνεις τίποτα...\nΚρίμα το κορίτσι. Μετά τον αντρούλη της, την διέγραψαν και αυτή. Θα πάω να κάμω τάμα στον στην Αγία Τατιάνη που γιορτάζει σήμερα.\nΑν έχει διαφορά η διαγραφή από την προσωρινή διαγραφή τότε πάω πάσο! Αλλά στην πρώτη περίπτωση διαγράφεσαι και από τον ΕΔΟΕΑΠ...\nxaxaxaxa Είδες τι μέρα βρήκα κι εγώ να κάνω σχόλιο για την Τατιάνα; Την μέρα της γιορτής της...\nΣτο τάμα μην ξεχάσεις να πάρεις και φραπελιά :)\nκαι το οσκαρ του πιο ενημερωμενου τατιανοκαναλομανεγκεκαιου μπλοκ απονεμεται στον ....................................\nlol minus και για το δεύτερο σχόλιο!!! Αυτοανακαλύπτεις τα λάθη σου.. Δεν κακό!\nΓκούχου γκούχου ευχαριστώ για τον τίτλο.. Αν και στο ...μανεγκεκαιου το 'χασα, ελπίζω να 'ναι κάτι καλό πάντως!\nΠερίμενες πιο κουλτούρα στα σχόλια ε; Ε δεν πειράζει μωρέ, κι αυτό είναι τρόπος έκφρασης :) Αν τα παιρνα ή έγραφα σοβαρά, έτσι όπως είναι η ζωή μου, θα μουν στο έκτο σύννεφο δεξιά!\nΕπειδή δεν τα πιάνω και εύκολα, το λάθος μου που αναφέρεις στο σχόλιο σου ήταν αυτό που έκανα στο πρώτο σχόλιο (στον στην) ή που έγραψα 2ο σχόλιο. Είναι η ώρα τέτοια που το 95% των εγκεφαλικών κυττάρων αρνείται να συνεργαστεί.\nάντε να ξεκινήσει ο Κοκκινόπουλος!\nΜπαίνουμε σε ρυθμούς και πάλι.\nΣτο δεύτερο σχόλιο αναφέρθηκες στο λάθος του πρώτου. Ε γι' αυτό σε συγχαίρω που αναγνωρίζεις τα λάθη μόνος σου, και έπαψα να κάνω τον διορθωτή που ζει με τρεις κι εξήντα χαχαχα\nΜα έχει ξεκινήσει με διπλό επεισόδιο την προηγούμενη βδομάδα. Α δεν μου 'στε ενημερωμένοι χαχα Θα αρχίσω να εξετάζω μου φαίνεται χαχαχαχα\nΕμ.. καιρός ήταν.. και πολύ μου πήρε να προσαρμοστώ και πάλι στην καθημερινότητα!


Muses Cycladic Suites - Compact Σουίτα με τζακούζι - Airbnb\nΔωμάτιο σε ξενοδοχείο. Οικοδεσπότης: Zenith\nΑυτή η διώροφη compact σουίτα με εξωτερικό υδρομασάζ διαθέτει ένα υπνοδωμάτιο (μέγεθος κρεβατιού 180×190) στο ισόγειο και ένα ενιαίο μπάνιο στο πατάρι με μπανιέρα. Πρόσφατα ανακαινισμένη και διακοσμημένη με γούστο, η σουίτα σχεδιάστηκε για να σας προσφέρει μια σύγχρονη εμπειρία. Το χαμηλότερο ύψος αυτής της σουίτας είναι 1,84 m ενώ το υψηλότερο είναι 3,94 m. Διαθέτει ιδιωτικό Υπαίθριο Υδρομασάζ με θέα στη βόρεια πλευρά του Αιγαίου Πελάγους, τα νησιά Ίο και Σίκινο.\nΗ Οία, προφέρεται Ια, είναι το πιο διάσημο από όλα τα χωριά της Σαντορίνης. Είναι γνωστή σε όλο τον κόσμο για την ήσυχη ζωή της και το φανταστικό ηλιοβασίλεμα, και είναι σίγουρα το πιο όμορφο και γραφικό χωριό της Σαντορίνης. Το χωριό βρίσκεται επίσης στην κορυφή ενός εντυπωσιακού γκρεμού και προσφέρει εκπληκτική θέα στο ηφαίστειο της Παλιάς και Νέας Καμένης και στο νησί της Θηρασιάς. Η Οία βρίσκεται στα βόρεια του νησιού, 11 χιλιόμετρα από τα Φηρά.\nΕίναι ένα παραδοσιακό χωριό με γοητευτικά σπίτια σε στενά δρομάκια, εκκλησίες με μπλε τρούλο και ηλιόλουστες βεράντες. Οι δρόμοι του διαθέτουν πολλά τουριστικά καταστήματα, ταβέρνες, καφετέριες και άλλα καταστήματα. Η Οία είναι πολύ πιο ήσυχη από τα Φηρά και η πιο πολυσύχναστη περιοχή είναι ο κύριος πεζόδρομος που διασχίζει το μήκος της. Στην είσοδο του χωριού υπάρχει χώρος στάθμευσης όπου οι επισκέπτες μπορούν να αφήσουν το όχημά τους και να απολαύσουν μεγάλες βόλτες στα γραφικά μονοπάτια. Το ηφαίστειο από εδώ είναι πολύ λιγότερο επιβλητικό, αλλά μπορείτε ακόμα να απολαύσετε υπέροχη θέα.\nΘα είμαστε στη διάθεσή σας για να σας προτείνουμε και να σας κλείσουμε τις καλύτερες δραστηριότητες στο νησί!\nΑριθμός ασφαλιστηρίου: 71120861000


Οι αθλητικές κακώσεις στο γόνατο παιδιών και εφήβων - Νικόλαος Δ. Κωνσταντίνου\nΗ στροφή των παιδιών προς τον αθλητισμό τα τελευταία χρόνια είναι μεγάλη και τα καλά αποτελέσματα της είναι εμφανή στην σωστή διάπλαση των παιδιών αλλά κυρίως των εφήβων. Η άθληση έχει οφέλη τόσο για την σωματική όσο και για την πνευματική υγεία των αθλουμένων.\nΟ ενθουσιασμός και η ορμή των παιδιών σε συνδυασμό με τις πλημμελείς πολλές φορές εγκαταστάσεις οδηγούν συχνά σε τραυματισμούς και κακώσεις. Η άρθρωση που συχνότερα τραυματίζεται είναι το γόνατο και προκαλεί επεισόδια πόνου, καθώς και χωλότητα, δηλαδή δυσχέρεια στην βάδιση. Εάν ο πόνος επιμένει ή συνοδεύεται από διόγκωση της αρθρώσεως και δυσκολία στην βάδιση τότε είναι απαραίτητη η εξέταση από τον Ορθοπαιδικό.\nΟι απλές κακώσεις των μηνίσκων εφόσον αντιμετωπιστούν σωστά μπορεί να οδηγήσουν σε επούλωση της ρήξεως, δεδομένου του μεγάλου δυναμικού επούλωσης των παιδιών και εφήβων.\nΠιο σύνθετες βλάβες καθώς και συνδυασμός μηνισκικών και συνδεσμικών βλαβών μπορεί να απαιτήσουν αρθροσκοπική αντιμετώπιση παρά το νεαρό της ηλικίας των ασθενών.\nΗ αρθροσκοπική χειρουργική τεχνική που εφαρμόζεται στα παιδιά και τους εφήβους διαφέρει σε πολλά από των ενηλίκων, κυρίως στην προσπάθεια που καταβάλουμε για την διατήρηση των τμημάτων του ραγέντος μηνίσκου που δεν αφαιρούνται, αλλά συρράπτονται με ειδικές τεχνικές και εμφυτεύματα.\nΑυτό πλεονεκτεί καθώς η χρησιμότητα του ακεραίου μηνίσκου στην διατήρηση της αρθρικής υγείας είναι γνωστή και αποδεδειγμένη. Η αντιμετώπιση των ρήξεων του προσθίου και σπανιότερα του οπισθίου χιαστού συνδέσμου στους νεαρούς ασθενείς είναι διαφορετική καθώς περιλαμβάνει τεχνικές αποφυγής και διάσωσης της αυξητικής πλάκας, δηλαδή του σημείου από το οποίο μεγαλώνουν τα οστά.


Βρέθηκαν στην Ιερουσαλήμ ίχνη οστού και ξύλου χιλιάδων χρόνων σε καρφιά, που ίσως συνδέονται με τη Σταύρωση του Χριστού - megeia.gr\nPublished by Maggie on 27 Απριλίου, 2021\nΧημική ανάλυση επιβεβαιώνει ότι τα ίχνη που βρέθηκαν πάνω στα καρφιά είναι τα ίδια με εκείνα που εντοπίστηκαν στο σπήλαιο του Καϊάφα – Τι δηλώνει ο επικεφαλής αρχαιολόγος της έρευνας.\n«Η απόδειξη ότι τα καρφιά χρησιμοποιήθηκαν σε μια Σταύρωση είναι πράγματι ισχυρή», πρόσθεσε ο Shimron. «Αλλά η μόνη ένδειξη που έχουμε ότι χρησιμοποιήθηκαν για να σταυρώσουν τον Ιησού των Ευαγγελίων είναι ότι βρέθηκαν στον τάφο του Καϊάφα.\nΑρκούν τα στοιχεία μας; Δεν μπορώ πραγματικά να πω. Επιλέγω να βασίζομαι στην καλή επιστήμη παρά στην κερδοσκοπία», σημειώνει μεταξύ άλλων.\nΔείτε επίσης: Κορονοϊός: Αυξάνεται ο κίνδυνος νοσηλείας και θανάτου με την σωματική αδράνεια σύμφωνα με νέα μελέτη


ΦΩΤΗΣ ΜΠΑΖΑΚΑΣ: Ο Ραφίνια στο FourFourTwo!\nΟ Ραφίνια στο FourFourTwo!\nΟ Ραφίνια μίλησε αποκλειστικά στο FourFourTwo για τις προτάσεις που έχει και το μέλλον του.\nΟ Ραφίνια έχει ξεκινήσει μόλις 9 φορές φέτος με την Μπάγερν στην Bundesliga και με το συμβόλαιό του να ολοκληρώνεται το καλοκαίρι του 2018, υπάρχει πιθανότητα να φύγει από το Μόναχο\nμε το τέλος της σεζόν. Ο Βραζιλιάνος μίλησε στο FFT για το μέλλον του.\n«Δεν σκέφτομαι από τώρα τυχόν προτάσεις. Έχω τον ατζέντη μου για αυτό. Είναι αλήθεια, όμως, ότι υπάρχουν. Ενδιαφέρονται για μένα ομάδες από την Premier League. Δεν θα ήθελα να αποκαλύψω ονόματα. Παίζω για την Μπάγερν, μία από τις καλύτερες ομάδες στην Ευρώπη. Είμαι χαρούμενος εδώ, όμως είναι πάντα καλό να ξέρεις ότι και άλλες ομάδες σε θέλουν, καθώς αυτό δείχνει ότι κάνεις σωστά τη δουλειά σου», μας είπε αρχικά ο Ραφίνια.\n«Δεν είναι η πρώτη φορά, που συμβαίνει κάτι τέτοιο. Φυσικά, κάθε παίκτης ονειρεύεται να παίξει στο Champions League. Θα ήθελα, όμως, να μάθω μία άλλη κουλτούρα και μία άλλη γλώσσα. Γιατί όχι; Πάντα παρακολουθώ παιχνίδια της Premier League. Είναι πολύ συναρπαστικό να βλέπεις 5-6 ομάδες να παλεύουν για τον τίτλο. Πιθανότατα είναι το καλύτερο πρωτάθλημα στον κόσμο».\nΟ Ραφίνια πέρασε το μεγαλύτερο μέρος της καριέρας του στην Ευρώπη στη Γερμανία. Αρχικά με τη Σάλκε και στη συνέχεια με την Μπάγερν. Λέει, όμως, ότι δεν τον τρομάζει ο ρυθμός της Premier League. «Το παιχνίδι στην Αγγλία βασίζεται πολύ στη φυσική κατάσταση και στη δύναμη. Όταν έφτασα για πρώτη φορά στη Γερμανία ήμουν 18 ετών και οι παίκτες της Σάλκε μου φαίνονταν... τεράστιοι. Οι αμυντικοί τους ήταν ακόμη πιο ψηλοί και εγώ ζύγιζα τότε 60 κιλά! Έπρεπε να μάθω να αποφεύγω την επαφή με τον αντίπαλο, καθώς δεν υπήρχε περίπτωση να κερδίσω μονομαχία. Έτσι, έμαθα να διαβάζω καλύτερα το παιχνίδι. Έτσι, δεν με τρομάζει τίποτα».\nΠαρά το γεγονός ότι υπάρχουν προτάσεις από την Αγγλία, ο Ραφίνια αποκάλυψε ότι δεν είναι σίγουρος που θα παίζει την επόμενη σεζόν. «Είναι έκπληξη για μένα αυτές οι προτάσεις, καθώς έχω ακόμη έναν χρόνο στο συμβόλαιό μου. Παίζω στην Μπάγερν για έξι χρόνια και είμαι ήδη στη Γερμανία για 12. Ξέρω πολύ καλά την Bundesliga και, ευτυχώς, έχω κερδίσει πολλούς τίτλους εδώ. Όταν είσαι ποδοσφαιριστής, όμως, ποτέ δεν ξέρεις τι θα συμβεί, ειδικά όταν βρίσκεσαι σε μεγάλη ομάδα. Πραγματικά δεν ξέρω τι μπορεί να συμβεί το καλοκαίρι».\nΜε το τέλος της σεζόν θα έρθουν σημαντικές αλλαγές στην Μπάγερν, με τους Τσάμπι Αλόνσο και Λαμ να αποσύρονται από την ενεργό δράση. «Είμαι πολύ λυπημένος που αποσύρεται ο Λαμ. Είμαι χαρούμενος που έπαιξα δίπλα του τόσα χρόνια, καθώς κατά τη γνώμη μου είναι ο κορυφαίος μπακ στην ιστορία. Ακόμη και έτσι, όμως, κατάφερα να παίξω σε περισσότερα από 200 παιχνίδια για την Μπάγερν. Σίγουρα δεν το κατάφερα μόνο και μόνο επειδή είμαι ωραίος! Τώρα που ο Λαμ θα σταματήσει, θέλω να παίζω ακόμη περισσότερο!».


Royal With Cheese: Ψιψίνα...kinder έκπληξη!\nΘυμίζει λίγο εξορκιστή η εναρκτήρια μουσική με πινελιές από φιλμ του Dario. Δύο γιατροί βρίσκουν κάτι σαν όγκο στην ακτινογραφία μιας γάτας και λέει θα κάνουν επέμβαση για να διαπιστώσουν τι είναι. Ετοιμάζονται για την ένεση αλλά η γατούλα το σκάει. Συναγερμοί χτυπάνε, "code red" ακούγονται, radioactive κάτι και σκάνε τύποι με φουλ προφυλάξεις για την άμοιρη γατούλα. Μέχρι τότε την έπιαναν με γυμνά χέρια και την είχαν σε κανονικό κλουβί... Πάντως όταν την περικυκλώνουν γίνεται κάτι που δεν περίμενα να δω και που καθιστά αυτόματα γαμάτη την ταινία: από το στόμα της γάτας βγαίνει...wait for it... μια άλλη γάτα!!! Που κατασπαράζει τον κυνηγό της σε χρόνο dt. Ακολουθεί σκηνή δράσης μεγατόνων: Γιατροί κυνηγάνε σε υπόγειο πάρκινγκ τη γάτα. Ένας απ΄αυτούς δεν σκέφτηκε να πει"hey kitty kitty kitty" κουνώντας ένα ψαράκι αντί για όπλο;\nΜεταφερόμαστε σε σκάφος όπου κοστουμάτοι, πολύ σημαντικοί άνθρωποι έχουν meeting. Βαλίτσες με λεφτά, ουίσκι, απειλητικά βλέμματα, εκβιασμοί. Godfather on a yacht? Μπα, παραείναι φτηνιάρικα τα κοστούμια. Οι ερμηνείες έχουν πλάκα :) Αυτοί αργότερα θα μας απασχολήσουν. Προς το παρόν βλέπουμε τη γάτα να εκδικείται δύο τύπους που λήστεψαν το παλικαράκι που της έδωσε γάλα. Εδώ να σημειώσω ότι αυτό το...άλλο γατί που βγαίνει από το στόμα της ψιψίνας είναι ένα μαλλιαρό απροσδιόριστο πράγμα που έχει δυο φορές το μέγεθος της γατούλας. Πως βολεύεται στα ενδότερα είναι απορίας άξιο!!! Η δράση θα μεταφερθεί στο yacht, όπου εκτός από τους μυστήριους λεφτάδες θα σαλπάρουν δυο γκομενίτσες και κάτι φίλοι τους ένας εκ των οποίων είναι ο...Desmond. Και φυσικά η ψιψίνα... Χαμός θα γίνει.\nΟ Desmond... Έλα, μοιάζει λίγο\nΟι γερομπαμπαλήδες βάζουν τ΄αγοράκια να κάνουν δουλειές, δείχνουν ποιοι είναι τα αφεντικά και κανονίζουν όλο χαρά τις βρωμοδουλειές τους. Κάτι μου λέει ότι υπολογίζουν χωρίς τη γάτα! Η μήπως χωρίς την καταιγίδα που βολικά πλησιάζει; Ωχ το γατί πάλι ξέρασε το άλλο γατί και όλως τυχαίως κάποια μικροζημιά γίνεται στο σκάφος...Χαχαχαχα ο Desmond ενθουσιασμένος από την περιπέτεια αναφωνεί ότι νιώθει σαν τον Errol Flynn και όταν σκάνε οι γκομενίτσεςς και μπαλαμουτιάζουν τους άλλους δύο το αλλάζει λέγοντας ότι νιώθει σαν τον Woody Allen. Α έχει και χιούμορ η ταινία. Κι έναν μεθυσμένο που αφού άλλαξε πορεία με αποτέλεσμα να χαθούν γυρνάει από εδώ κι από κει ψάχνοντας κρασί. Ωχ ειρωνεύεται και φτύνει τη γάτα. Το έκτρωμα βγαίνει και ακολουθεί σκηνή που θα σου θυμίσει το κουνέλι από το Holy Grail. Κάποια ελαφρά gory πλάνα και ο τυπάκος βουτάει στη θάλασσα. Μα γιατί ξόδεψαν λεφτά σε σκάφος και όχι σε λίγο ψεύτικο αίμα;\nΦόρα κάτι λιτό για να κυνηγήσεις τη γάτα που το έσκασε\nΕντωμεταξύ μια δαγκωνιά να σου κάνει αυτό το γατί ψοφάς! Ανεβάζεις σφυγμούς και μάλλον παθαίνεις έμφραγμα or something. Ήμαρτον δηλαδή. Θα μου πεις τόση ώρα βλέπω monster movie όπου το monster είναι μια γάτα...μέσα σε μια άλλη γάτα!!! Νιώθω λίγο ευλογημένη που το βρήκα αυτό το φιλμ. Τις περισσότερες φορές μοιάζει σαν κουκλάκι από κουκλοθέατρο που κάποιος εκτός πλάνου φοράει στο χέρι του. Έπικ λέμε! Α δεν σας είπα ότι το σκάφος έμεινε στη μέση του πουθενά. Η καπετάνισσα προσπαθεί να το βάλει μπροστά κι αυτό μαρσάρει σαν αυτοκίνητο. Δραματικά πλάνα απεγνωσμένων νεαρών δίνουν έναν βαρύ τόνο στην ταινία. Αγωνιούν για την τύχη τους όχι αστεία... Ωχ παναγιά μου δεν μπορεί να το βλέπω αυτό! Όταν το γατί επιτίθεται σε έναν από τους φοιτητές του κόβει δυο δάχτυλα. Ή μάλλον αυτός στρατηγικά (not) κρύβει δυο δάχτυλα κι ενθουσιασμένος ο σκηνοθέτας που θα κοροϊδέψει και θα σοκάρει τους θεατές τραβάει κοντινά... Μετά αυτός πηδάει στη θάλασσα ουρλιάζοντας κάτι ακατάληπτα και η πανέξυπνη γκόμενά του βουτάει κι αυτή...\nΤο καστ μειώνεται με συνοπτικές διαδικασίες όταν έχει λίγη ώρα ακόμη μέχρι το τέλος! Εκτός από τι γάτα σκοτώνονται και μόνοι τους. Τι είναι αυτοί ρε γαμώτο! Α επίσης έχουν κλειδώσει τα φαγητά για να μην τα μολύνει η γάτα αλλά βρήκε τρόπο και μπήκε μέσα. Δεν μπορούν να φάνε πια(μέχρι τώρα έτρωγαν corn flakes και τα συνόδευαν με σαμπάνια για να κάνουν οικονομία στο φαΐ) και πεινάνε και είναι απεγνωσμένοι και ακόμη δεν έχουν βάλει μπροστά το σκάφος και τη γάτα δεν την έχουν πιάσει... Αλλά για να βάφει η κοπελίτσα τα νύχια της μάλλον κάτι δεν έχω υπολογίσει. Μπα την πείνα της θα προσπαθεί να ξεχάσει. Μόλις βρίσκει ευκαιρία τρυπώνει στην αποθήκη και τσιμπάει λίγα corn flakes. Θυμηθείτε, είναι μολυσμένα. Nα ένας θάνατος που δεν είχα ξαναδεί σε ταινία: death by corn flake! Λολ κι επειδή πέρασε η ώρα και πρέπει να τελειώσει το ταινιάκι το yacht αρχίζει να βουλιάζει. Έτσι. Απλά εύκολα και γρήγορα. Απερίγραπτα γρήγορα. Και κυρίως μ΄εντυπωσιακά πλάνα...\nΠρωτοτυπία: 10/10 Το τέρας είναι γάτα που βγαίνει από το στόμα άλλης γάτας. Σκοτώνει και ξαναμπαίνει μέσα!\nΓέλιο: 7/10 Από το μοντέλο που χρησιμοποιούν για σκάφος, μέχρι τις αντιδράσεις των σωμάτων των δαγκωθέντων. Τα πάντα είναι εξοργιστικά κακά γυρισμένα και ξεκαρδιστικά!\nΑίμα: 1/10 Δεν το λες και αίμα. Γρατζουνίτσες!\nΚαλτίλα: 8/10 Ξαναδιάβασε τα παραπάνω αν απορείς για τη βαθμολογία...\nDirected By Annie_Hall στις 6:36 μ.μ.\nTags Cult, Movies\nlt.aldo raine 18 Φεβρουαρίου 2011 - 8:01 μ.μ.\nχαχα και με το κότερο από πίσω:p το σκηνικό όντως μοιάζει με lost.\nγαμάτο φαίνεται πάντως.\nAnnie_Hall 20 Φεβρουαρίου 2011 - 3:41 μ.μ.\nΈχει πλάκα!!! Έχω κι ένα ακόμη πιο epic να περιμένει!\nlt.aldo raine 21 Φεβρουαρίου 2011 - 4:40 π.μ.\nο τίτλος της ανάρτησης νομίζω ότι θα μπορούσε να είναι και τίτλος τσόντας. σίγουρα. και μάλιστα αυτοσχέδιας τσόντας.\nAnnie_Hall 21 Φεβρουαρίου 2011 - 12:31 μ.μ.\nΔεν το είχα σκεφτεί! Λοιπόν θα κατοχυρώσω τα δικαιώματα, έτσι να μου βρίσκονται lol.\ntarantina 22 Φεβρουαρίου 2011 - 10:44 μ.μ.\n"Nα ένας θάνατος που δεν είχα ξαναδεί σε ταινία: death by corn flake!" xxaaxaxaxaxax\nέλιωσα με το ριβιου καταρχας,γαματο!! :D την ταινια την ειχα δει φοιτητρια με παρεα (τοτε ειχα δει πααααρα πολλες παρομοιες καλτιλες και τις φχαριστηθηκα ολες,ασχετα αν θυμαμαι ελαχιστες..)μια απο αυτες ειναι και το γατονι που σκοτωνει :p πλακα ειχε ;)\nAnnie_Hall 23 Φεβρουαρίου 2011 - 3:31 μ.μ.\nΩ ευχαριστώ :)\nΈχω δει κι εγώ διάφορα κουλά αλλά αυτό και το Deathbed:The Bed Τhat Εats είναι μακράν τα πιο παράλογα ως τώρα\nPenny Rose 23 Φεβρουαρίου 2011 - 3:55 μ.μ.\nΠνίγηκα όταν διάβασα αυτό: "ο Desmond ενθουσιασμένος από την περιπέτεια αναφωνεί ότι νιώθει σαν τον Errol Flynn και όταν σκάνε οι γκομενίτσεςς και μπαλαμουτιάζουν τους άλλους δύο το αλλάζει λέγοντας ότι νιώθει σαν τον Woody Allen." xD xD\nΠολύ καλό το κείμενο! Λέω να το δω κι εγώ το Kinder έκπληξη γατί...


Periodista.gr - Σφίγγει ο κλοιός για το κάθαρμα: Νέα μήνυση σε βάρος γνωστού σκηνοθέτη-ηθοποιού για βιασμό ανηλίκου\nΣφίγγει ο κλοιός για το κάθαρμα: Νέα μήνυση σε βάρος γνωστού σκηνοθέτη-ηθοποιού για βιασμό ανηλίκου\nΣφίγγει ο κλοιός για γνωστό σκηνοθέτη-ηθοποιό μετά τη νέα μήνυση που κατατέθηκε σε βάρος του. Αυτή τη φορά ο γνωστός σκηνοθέτης μπαίνει στο στόχαστρο για βιασμό που φέρεται να έχει τελεστεί το 2010 και ως εκ τούτου δεν πρόκειται για παραγεγραμμένο αδίκημα. Ο μηνυτής κατά τον χρόνο τέλεσης της πράξης ήταν 14 ετών, μαθητής στη Β΄ Γυμνασίου, και δεν προέρχεται από τον καλλιτεχνικό χώρο.\nΣύμφωνα με πληροφορίες, ο σκηνοθέτης τον προσέγγισε στην πλατεία του Μεταξουργείου με την υπόσχεση ότι θα τον βοηθήσει να αναδειχθεί στον καλλιτεχνικό χώρο, προβάλλοντάς του τον κύκλο των γνωριμιών του. Ο 25χρονος σήμερα νεαρός υποστηρίζει ακόμα ότι συχνά πήγαιναν σε συναυλίες και εντέλει ο καταγγελλόμενος τον βίασε στο σπίτι του. Το θύμα μιλάει και για άλλα παιδιά τα οποία ο καταγγελλόμενος δεχόταν στην οικία του.\n«Γεια σου κούκλα, είσαι για μία...» - Η ανατριχιαστική ανάρτηση της Έλενας Ακρίτα για μία ιστορία βιασμού (ΦΩΤΟ)


Je reviendrai: Φεβρουαρίου 2011\nΟ Ανδρέας Εμπειρίκος δεν είναι μόνο ένας από τους μεγαλύτερους κι αξιοθαύμαστους ποιητές των αιώνων, ο οποίος έβαλε την προσωπική του σφραγίδα στον υπερρεαλισμό.Ανακάλυψα πρόσφατα ότι του αρέσει πάρα πολύ η φωτογραφία. Και πραγματικά, αυτός ο άνθρωπος γνώριζε πολύ καλά να διεισδύει στα μύχια των ανθρώπων και να μας δίνει ένα εκπληκτικό αποτέλεσμα. Στις φωτογραφίες του υπάρχουν τα έντονα βλέμματα των ανθρώπων. Αυτό με τραβά όταν τις βλέπω. Δεν είναι το background ούτε τίποτα άλλο, παρομόνο τα μάτια του εικονίζομενου και η αύρα που κυριαρχεί γύρω τους.\n« Από τον Ιούλιο του 1954, στην Πάρο, κει που προχωρούσαμε το καταμεσήμερο μες στα στενά, είδαμε να μας έρχεται από αντίκρυ με ελάχιστο ρούχο μια ξανθή παιδούλα, θα έλεγες μόλις βγαλμένη από τον Όμηρο, μια σωστή «Ίρις Αγγελέουσα», που τσακίστηκες να την φωτογραφίσεις αλλά σου ξέφυγε. «Είναι σαν έμπνευση» μου είπες. «Δεν την προλαβαίνεις δυστυχώς πάντοτε». Τα παραπάνω είναι λόγια του Οδυσσέα Ελύτη και απευθύνονται στον Ανδρέα Εμπειρίκο.\nΟ Εμπειρίκος όχι μόνο φωτογράφιζε συστηματικά, αλλά και αυτοφωτογραφιζόταν. «Τις φωτογραφίες έργο των χειρών του- τις έφερνε σε πέρας με τη δεξιοτεχνία και την επιμονή μανιακού» γράφει ο Οδυσσέας Ελύτης. Μαζί με τον αγαπητό του φίλο Νάνο Βαλαωρίτη φωτογραφίζονται μέσα από έναν καθρέφτη στο σπίτι του Βαλαωρίτη τη δεκαετία του '60.\n«Μία φωτογραφία ζει, έχει ολόκληρη δική της δράση, συνυφασμένη με την ζωή του θεατή, όπως ένα φλουρί, ένα κρύσταλλο, ή ένα γάντι» γράφει ο Eμπειρίκος.\nΟ Ανδρέας Εμπειρίκος είναι ένας ευαίσθητος άνθρωπος, γεμάτος πάθος για τις δύο τέχνες του και πάνω απ'όλα γεμάτος πάθος για τον ίδιο τον άνθρωπο.\nΑναρτήθηκε από Cristiana54 στις 3:49 π.μ. 6 σχόλια:\nΕτικέτες καλλιτεχνης, ποιηματα, ποίηση


Τα 5 παλαιότερα μπαράκια της Αθήνας που αντέχουν ακόμα στον χρόνο! - HOT SPOTS - Youweekly\nΑν δεν τα έχετε επισκεφτεί, αξίζει σίγουρα τον κόπο\nHOT SPOTS 16.07.2018 08:00\nΗ τσάρκα για ποτά είναι πάντα σοβαρή υπόθεση. Θέλει προσοχή, θέλει καλή ποιότητα ποτών, θέλει μια αισθητική που να σου ταιριάζει και θέλει πολλή ιστορία. Να έχει να διηγείσαι.\nΤα 5 παρακάτω ιστορικά μπαρ της Αθήνας, έχουν πολλή από δαύτη. Και μπορείς να ξενυχτήσεις ακούγοντας ή προσθέτοντας κι εσύ ένα μικρό κομμάτι στην ιστορία τους. Και τα πέντε αντέχουν ακόμα. Και ελπίζουμε να συνεχίσουν! Διαβάστε την συνέχεια στο Athensmagazine.gr!\nΤηλεθέαση 19/5: Ποια προγράμματα εκτοξεύτηκαν και ποια έφεραν... γκρίνια; Δείτε τα νούμερα αναλυτικά...\nΤΗΛΕΘΕΑΣΗ 20.05.2019 08:40\nΚατερίνα Ντούσκα: Οι πρώτες δηλώσεις μετά την επιστροφή της από την Eurovision!\nNEWS 20.05.2019 08:40


Οριζόντια κλιμάκωση με τετελεσμένο στο Καστελόριζο « ΑΒΕΡΩΦ\n« Περί ύβρεων. Ο Βαρθολομαίος και η σύγχυση μεταξύ πολιτικού και εκκλησιαστικού.\nΑΓΙΟΣ ΝΕΟΜΑΡΤΥΡΑΣ ΝΙΚΟΛΑΟΣ ΑΠΟ ΤΗ ΧΙΟ. »\nΗ αδυναμία των Τούρκων να εμποδίσουν την επικείμενη γεώτρηση της ExxonMobil στο οικόπεδο 10 της κυπριακής ΑΟΖ, τους ωθεί στην καλλιέργεια έντασης σ’ όλο το τόξο Αιγαίο-Καστελόριζο-Κύπρος. Οι πολεμικές ιαχές που ακούσαμε τις προηγούμενες ημέρες και από τον ίδιο τον Ερντογάν με αφορμή υποτιθέμενη παρενόχληση του ερευνητικού σκάφους «Μπαρμπαρός» από ελληνική φρεγάτα εντάσσονται σ’ αυτό το πλαίσιο. Στο ίδιο πλαίσιο εντάσσονται και οι έντονες αντιδράσεις της Άγκυρας με αφορμή την εξαγγελία για επέκταση των ελληνικών χωρικών υδάτων στα 12 μίλια στην περιοχή του Ιονίου.\nΗ Τουρκία έχει δεσμεύσει για σεισμικές έρευνες περιοχές, οι οποίες εισέρχονται και στην ελληνική υφαλοκρηπίδα/ΑΟΖ και στην κυπριακή ΑΟΖ. Αυτός είναι και ο λόγος που ελληνική φρεγάτα παρακολουθεί τη δραστηριότητα του «Μπαρμπαρός». Το κρίσιμο ερώτημα που τίθεται είναι μέχρι που μπορεί να φθάσει ο Ερντογάν. Το ζήτημα της επέκτασης των χωρικών υδάτων στο Ιόνιο δεν προσφέρεται, δεδομένου ότι η Άγκυρα επιδιώκει να εμποδίσει την επέκταση στο Αιγαίο. Και προς το παρόν, τέτοιου είδους επέκταση δεν είναι στο πρόγραμμα.\nΑυτό που κυρίως απασχολεί το ελληνικό Γενικό Επιτελείο είναι μήπως η Άγκυρα προχωρήσει σε οριζόντια κλιμάκωση, μήπως, δηλαδή, η αιχμή της αντίδρασής της εκδηλωθεί στην περιοχή του Καστελόριζου. Το έδαφος, άλλωστε, είναι στρωμένο. Η Άγκυρα ισχυρίζεται εδώ και πολλά χρόνια ότι τα ελληνικά νησιά έχουν μόνο χωρικά ύδατα έξι μιλίων. Αμφισβητεί εμπράκτως ότι έχουν δικαίωμα σε υφαλοκρηπίδα/ΑΟΖ, παρότι η σύμβαση για το Δίκαιο της Θάλασσας προβλέπει ρητά ότι κατοικημένα νησιά έχουν τέτοιο δικαίωμα.\nΣτο πλαίσιο αυτό, οι Τούρκοι έχουν εδώ και χρόνια προσδιορίσει θαλάσσια οικόπεδα νοτίως, νοτιοανατολικά και νοτιοδυτικά της Αττάλειας και έχουν παραχωρήσει δικαιώματα στην κρατική εταιρεία τους ΤΡΑΟ για σεισμικές έρευνες σ’ αυτά. Όπως προανέφερα, περιοχές αυτών των οικοπέδων ανήκουν –με βάση τον κανόνα της μέσης γραμμής– τόσο στην ελληνική υφαλοκρηπίδα/ΑΟΖ όσο και στην κυπριακή ΑΟΖ.\nΠροσπάθεια αποκοπής του Καστελόριζου\nΕκτός αυτού, επιχειρούν να αποκόψουν το σύμπλεγμα του Καστελόριζου από την αλυσίδα των ελληνικών νησιών του Αιγαίου. Κατά τη διάρκεια των ελληνοτουρκικών διερευνητικών επαφών, μάλιστα, η Άγκυρα είχε ζητήσει το Καστελόριζο να εξαιρεθεί από τις διαπραγματεύσεις για την οριοθέτηση της υφαλοκρηπίδας, με το επιχείρημα ότι είναι στη Μεσόγειο κι όχι στο Αιγαίο.\nΕπιδίωξη των Τούρκων είναι να παρουσιάσουν το εν λόγω νησιωτικό σύμπλεγμα σαν απομονωμένες ελληνικές νησίδες, οι οποίες βρίσκονται κάτω από την τουρκική ακτογραμμή και ως εκ τούτου δεν δικαιούνται υφαλοκρηπίδας/ΑΟΖ. Ή τουλάχιστον να εξουδετερώσει όσο το δυνατόν περισσότερο την επήρεια του συμπλέγματος του Καστελόριζου στην οριοθέτηση της ελληνικής υφαλοκρηπίδας/ΑΟΖ, εάν και όποτε αυτό το ζήτημα φθάσει στο Διεθνές Δικαστήριο της Χάγης.\nΌταν τον Μάρτιο του 2011 ο Νταβούτογλου είχε επισκεφθεί την Ελλάδα, είχε φροντίσει να προβεί στην εξής σημαντική δήλωση: «Το Καστελόριζο βρίσκεται στη Μεσόγειο. Σ’ ό,τι αφορά το νησί του Καστελόριζου, η Τουρκία έχει βάσιμες νομικές και πολιτικές θέσεις σε συμφωνία με το Διεθνές Δίκαιο και τη νομολογία των διεθνών δικαστηρίων, συμπεριλαμβανομένης και της Χάγης. Και γνωρίζουμε ότι η Ελλάδα και η Τουρκία διαφωνούν σχετικά με τις θαλάσσιες ζώνες στην Ανατολική Μεσόγειο».\nΜέχρι τώρα έχει αποφύγει ενέργεια που θα δημιουργούσε κρίση, αν και φροντίζει να υπενθυμίζει εμπράκτως τη θέση της. Πριν μερικά χρόνια το ιταλικό ερευνητικό σκάφος Explora είχε ζητήσει άδεια από την Αθήνα για να πραγματοποιήσει έρευνες σε ελληνική θαλάσσια ζώνη (νοτιοδυτικά του Καστελόριζου και κοντά στην Κάσο) με σκοπό την πόντιση καλωδίου οπτικών ινών που θα συνδέει το Ισραήλ με την Ιταλία. Η Αθήνα είχε δώσει την άδεια, αλλά τουρκική φρεγάτα είχε εκδιώξει το Explora από την περιοχή, με το επιχείρημα ότι επιχειρούσε σε τουρκική υφαλοκρηπίδα.\nΟυσιαστικά, η Άγκυρα διακήρυξε με στρατιωτικού τύπου ενέργειες τη διεκδίκηση της θαλάσσιας περιοχής νότια και νοτιοανατολικά της γραμμής Καστελόριζο-Ρόδος-Κάρπαθος-Κάσος-Κρήτη. Για να προσδώσουν υπόσταση στην προσπάθειά τους να δημιουργήσουν τετελεσμένα, οι Τούρκοι αναπτύσσουν έντονη αεροναυτική παρουσία στην περιοχή. Θέλουν να καταστήσουν σαφές ότι έχουν θέσει υπό τον στρατιωτικό έλεγχό τους την περιοχή μεταξύ Ρόδου-Κρήτης και Κύπρου. Για τον σκοπό αυτό συχνά εκδίδουν ΝΟΤΑΜ, με την οποία δεσμεύουν περιοχές μεταξύ Ρόδου και Καστελόριζου για την πραγματοποίηση ασκήσεων.\nΗ στρατηγική σημασία του Καστελόριζου\nΜια ματιά στον χάρτη αρκεί για να διαπιστωθεί η στρατηγική σημασία του συμπλέγματος το Καστελόριζου σε ενδεχόμενη μελλοντική οριοθέτηση υφαλοκρηπίδας/ΑΟΖ στην Ανατολική Μεσόγειο. Με βάση την αρχή της μέσης γραμμής, το σύμπλεγμα του Καστελόριζου εξασφαλίζει στην Ελλάδα μια τεράστια θαλάσσια έκταση (μεταξύ Κρήτης και Κύπρου).\nΣτο υπέδαφος του βυθού αυτής της θαλάσσιας περιοχής βρίσκονται –σύμφωνα με αξιόπιστες εκτιμήσεις– κοιτάσματα υδρογονανθράκων. Εάν ποτέ η υπόθεση της οριοθέτησης έφθανε στο Διεθνές Δικαστήριο το πιθανότερο είναι ότι αυτό δεν θα έδινε πλήρη επήρεια στο σύμπλεγμα του Καστελόριζου, συνδυάζοντας τη μέση γραμμή με την αρχή της αναλογικότητας. Σε κάθε περίπτωση, όμως, θα έδινε μία συγκριτικά με την έκταση του συμπλέγματος Καστελόριζο, Ρω και Στρογγύλη μία τεράστια θαλάσσια έκταση προς νότο.\nΌπως προαναφέραμε, το κρίσιμο ερώτημα είναι εάν η Άγκυρα θα επιχειρήσει σ’ αυτή τη συγκυρία να ανατρέψει τη μέχρι τώρα ασταθή ισορροπία που επικρατεί στην περιοχή. Εάν με άλλα λόγια στείλει το Μπαρμπαρός να πραγματοποιήσει σεισμικές έρευνες στην περιοχή νοτίως του Καστελόριζου. Μία τέτοια ενέργεια θα πυροδοτούσε ελληνοτουρκική κρίση, δεδομένου ότι η Αθήνα δεν μπορεί να περιορισθεί μόνο σε διπλωματική καταγγελία.\nΕάν η Άγκυρα επιχειρήσει να κλιμακώσει τις προκλήσεις στην περιοχή του Καστελόριζου για να δημιουργήσει τετελεσμένο, η ελληνική πλευρά –μεταξύ των άλλων– θα αντιμετωπίσει πολύ σοβαρά το ενδεχόμενο να πράξει αυτό που είχε αποφύγει πριν μερικά χρόνια: να καταθέσει στον ΟΗΕ τις συντεταγμένες των εξωτερικών ορίων της ελληνικής υφαλοκρηπίδας.\nΔεν υπάρχει λόγος να δοθούν για το σύνολο της ελληνικής επικράτειας. Μπορεί να δοθούν οι συντεταγμένες των εξωτερικών ορίων της υφαλοκρηπίδας στο τόξο από τον Έβρο μέχρι και το Καστελόριζο. Θα διευκρινίζεται, μάλιστα, ότι αυτή δεν ισοδυναμεί με μονομερή ιδιοποίηση θαλάσσιου χώρου, αλλά καθορίζει τον θαλάσσιο χώρο που η Ελλάδα θεωρεί ότι της ανήκει με βάση την αρχή της μέσης γραμμής.\nThis entry was posted on 31 Οκτωβρίου, 2018 στις 12:01 μμ\tand is filed under Αντιπροπαγάνδα, Αναδημοσιεύσεις, Γεωστρατηγική, ΕΘΝΙΚΑ ΘΕΜΑΤΑ, ΜΕΛΙΑ. Με ετικέτα: ΑΟΖ, Καστελόριζο, Μπαρμπαρός, Σταύρος Λυγερός, Τουρκία, SLpress. You can follow any responses to this entry through the RSS 2.0 feed. You can leave a response, ή trackback from your own site.


15 Δεκ 2020, 09:57\nΘέμα: Συνέντευξη νέων πιλότων Ryanair\nΣυμφωνω 100% με τον προλαλήσαντα και μαλιστα θα συμπληρωσω οτι οι cadets που μπηκαν το 15 και 16 πληρωνοντας 30k ξεκινησαν να εργαζονται με λιγοτερα χρηματα απ οτι οι cadets που μπηκαν το 17 και 18 με 5k. Παντως εχω μεγαλη περιεργεια να δω πως θα κινηθει το ολο πραμα. Φυσικα και υπαρχουν 100αδες fre...\n12 Δεκ 2020, 10:18\nΣτα καλά νέα της ημέρας η Ryanair ανακοίνωσε χθες ότι δέχεται applications από πιλότους με fATPL για να εκπαιδευτούν μέσα στο 21 και να είναι καθ όλα έτοιμοι να πετάξουν το καλοκαίρι του 22 συμβάλλοντας στην προσδοκόμενη ανάπτυξη της εταιρίας. Στα κακά νέα είναι ότι επαναφέρει το κόστος των 30.000€ ...\n12 Δεκ 2020, 10:11\nΘέμα: Αρχάριος με 2 Χρονια προυπηρεσία.\nRe: Αρχάριος με 2 Χρονια προυπηρεσία.\n01 Δεκ 2020, 17:57\nΕγώ προσωπικά είμαι της άποψης να φοβάσαι πράγματα που δεν ξέρεις, όχι πράγματα που ξέρεις. Μιλάμε πλέον ίσως για το πιο ελεγμένο αεροπλάνο όλων των εποχών. Ευελπιστώ να ξεπεράσει σε ασφάλεια τον προκάτοχό του 737 NG Όχι ότι δε θα υπάρξει ένα μούδιασμα στην αρχή. Αναμένουμε με αγωνία. Νομίζω πως στη...\nhttps://www.reuters.com/article/us-boeing-737max-brazil-idUSKBN2852Y1 Μετά τις ΗΠΑ άλλη μια χώρα, η Βραζιλία, δίνει άδεια στα MAX. Απ ότι φαίνεται θα αρχίσουν πτήσεις τέλος του έτους. Ίσως μαζί με την κυκλοφορία των πρώτων εμβολίων για Covid. Μακάρι καλοτάξιδο γιατί είναι πολύ fuel efficient και θα ...\n29 Νοέμ 2020, 19:19\nΔεν απάντησες όμως στο επιχείρημα. Το να πεις για κάποιον ότι δεν είναι έξυπνος δεν αποδεικνύει αυτόματα ότι ο έξυπνος είσαι εσύ. Όσον αφορά τα νούμερα θα πω ότι αν ειμασταν σοβαρή χώρα, εκπρόσωπος της κυβέρνησης θα έβγαινε και θα έδινε αυτός νούμερα προσπαθώντας να απολογηθεί και να εξηγήσει στον λ...\n29 Νοέμ 2020, 18:52\nΜη ξεχνάμε όμως ότι ο Τούρκος έχει κρατική εταιρία. Διερωτάται κάποιος εύλογα ότι αν είναι να διασωζουμε τη ζημιογόνα aegean γιατί τότε αποκρατικοποιησαμε την Ολυμπιακή; για να καρπωνεται τα κέρδη ο ιδιώτης τις καλές χρονιές και τις κακές να μοιραζόμαστε τις ζημίες; γνώμη μου είναι πως όταν ξεκινά η...\nΔΕΝ ΜΑΣ ΠΕΦΤΕΙ ΛΟΓΟΣ ΤΙ ΚΑΝΕΙ Η ΑΙΓΑΙΟΥ ΤΟ ΠΡΟΣΩΠΙΚΟ ΤΗΣ, εντάξει είμαστε; Κάθεστε όλοι σας και συζητάτε, τι έγινε, τι γίνετε και τι πρόκειται να γίνει, σε προσωπικό που δεν είναι δικό τους, μας έχουνε πρήξει όλοι να πούμε. Εγώ άκουσα αυτό, εγώ άκουσα το άλλο, φτάνει, ως εδώ, διαγράψτε το thread αυ...\n16 Οκτ 2020, 14:32\nΈχεις κάποιο link γι αυτή την έρευνα; μέχρι τώρα είχα την εντύπωση ότι το μισθολόγικο κόστος των πιλότων είναι περίπου 10% των εξόδων της εταιρείας το οποίο μάλλον μοιάζει πιο σωστό αφού ενδεικτικά αναφέρω ότι ένα α/φος τύπου a320 η B737 μόνο για ένα σκέλος Αθήνα - Θεσσαλονίκη καίει κάτι λιγότερο απ...\n16 Οκτ 2020, 09:55\nΕννοώ αν πιστευετε πως το πιστοποιητικό το έγκυρο από EASA μου δίνει πραγματικό προβάδισμα στην πρόσληψη; Αν πρέπει δηλαδή να πάω στη σχολή; Ή πιστευετε πεταμένα λεφτά; Αλλά είναι πλεονέκτημα το ότι ήδη θα ξέρω,πως ήδη θα είμαι έτοιμη σε σχέση με κάποιον χωρίς ιδέα. Άλλωστε δε έχω κανενα μεσο να με...\nΝομίζω πως το κόστος μισθοδοσίας δεν είναι μεγάλο αγκάθι για τις αεροπορικές, συγκριτικά με τα υπόλοιπα έξοδα που έχει. Απο τη στιγμή όμως που ο βασικός παίκτης της αγοράς (Aegean) έχει καταφέρει να κρατήσει τους μισθούς των πιλότων χαμηλά, φαντάζομαι κάπου εκεί θα κινηθουν και οι μισθοί που θα προσ...\n05 Ιούλ 2020, 11:35\n15 Ιουν 2020, 11:25\n09 Μαρ 2020, 15:17\nΜία χαρά τη βγάζεις καθαρή αλλά το νταβατζιλικι δε το γλυτώνεις :) Το modular είναι η καλύτερη λύση κατά τη γνώμη μου αλλά μην αγχώνεσαι πολύ για το μετά. Προχώρα module module. Αν και δεν έχω προσωπική εμπειρία από αερολεσχη μεσογείων έχω ακούσει αρκετά καλά λόγια. Αν σε βολεύει το Τατόι ξεκινά εκε...\n08 Μαρ 2020, 21:39\nΔηλαδή τι χρειάζεται για να πάω να δώσω στην ΥΠΑ? 1) Πρέπει να πάω μέσω κάποιας σχολής ή μπορώ και μόνος μου? 2) Τι πρέπει να έχω για να ξεκινήσω να δίνω? Χρειάζεται να έχω περάσει το PPL? 3) Οι εξετάσεις για το PPL μοιάζουν με αυτές του ATPL? Είναι πολύ πιο εύκολες? 1) είναι υποχρεωτικό να πας μέσ...


Γιατί γελάμε όταν μας γαργαλάνε; | periergos.gr\nγιατί, γέλιο, γαργαλάνε\nΟι ιατρικές σχολές οπωσδήποτε\nΥποβλήθηκε από mediaman την Πέμ, 06/06/2013 - 11:30.\nΟι ιατρικές σχολές οπωσδήποτε δεν αφιερώνουν πολύ χρόνο σε μαθήματα γύρω από το γέλιο. Ξέρω ότι αυτό δε σας εκπλήσσει, επειδή οι γιατροί είναι σοβαροί άνθρωποι. Η κοντινότερη επαφή τους με το γέλιο είναι η ιατρική μελέτη του γέλιου, η γελωτολογία (gelotology). Υπάρχουν και κρίσεις, γνωστές ως «κρίσεις γέλωτος», που κάνουν τους πάσχοντες να γελούν ακατάπαυστα.\nΤο γέλιο είναι μια περίπλοκη διαδικασία, που απαιτεί το συγχρονισμό πολλών μυών σε όλο το σώμα.\nΕπίσης, το γέλιο αυξάνει την πίεση του αίματος και τους καρδιακούς παλμούς, προκαλεί αλλαγές στην αναπνοή και στα επίπεδα ορισμένων νευροχημικών ουσιών, καθώς και μια πιθανή ενίσχυση του ανοσοποιητικού συστήματος.\nΓενικώς, σας κάνει καλό.\nΕρευνητές έχουν προσπαθήσει να αποκρυπτογραφήσουν το σκοπό του γέλιου και πολλοί πιστεύουν πως η αιτία του σχετίζεται με τη δημιουργία και ενίσχυση των ανθρώπινων σχέσεων - ένα είδος κοινωνικού σήματος. Μελέτες έδειξαν ότι οι άνθρωποι γελούν 30 φορές περισσότερο σε κοινωνικά περιβάλλοντα, παρά όταν είναι μόνοι τους. Εκθέσεις αναφέρουν, επίσης, ότι η εμφάνιση του γέλιου μπορεί να έχει προηγηθεί της ανθρώπινης εξέλιξης.\n-Ποια είναι όμως η σχέση γαργαλητού και γέλιου;\nΤο γέλιο που προκαλείται από το γαργαλητό είναι, στην πραγματικότητα, ένα αντανακλαστικό. Οι επιστήμονες δεν έχουν αντιληφθεί πλήρως πώς λειτουργεί, αλλά, επειδή δεν μπορείς να γαργαληθείς μόνος σου, το αντανακλαστικό φαίνεται να απαιτεί και το στοιχείο της έκπληξης.\nΕίδα στον ύπνο μου γέλιο. Τι είναι;\nΠότε είναι η Παγκόσμια Ημέρα Γέλιου;\nΓιατί είναι τα χείλη μας κόκκινα;\nΕίδα στον ύπνο μου γέλια. Τι είναι;\nΓιατί τα στοιχεία του πληκτρολογίου της γραφομηχανής τοποθετήθηκαν μπερδεμένα;\nΓιατί το σήμα STOP της τροχαίας έχει οκταγωνικό σχήμα;


Η SWL γίνεται με ένα μηχάνημα που μπορεί να σπάσει λίθους από έξω από το σώμα. Για να σπάσει ο λίθος, εστιάζονται κρουστικά κύματα (σύντομοι παλμοί από ηχητικά κύματα υψηλής ενέργειας) που διαβιβάζονται στο λίθο δια μέσου του δέρματος. Ο λίθος απορροφά την ενέργεια του κρουστικού κύματος και αυτό τον σπάει σε μικρότερα κομμάτια. Τα λιθιασικά συγκρίματα στη συνέχεια περνούν με τα ούρα (Εικ. 1).\nΗ SWL είναι κατάλληλη για πάνω από το 90% του συνόλου των ασθενών. Όμως, η επιτυχία της εξαρτάται από πολλούς παράγοντες, όπως τα χαρακτηριστικά του λίθου και την φυσική σας κατάσταση.\nΕικ. 1: Εστιασμένα κρουστικά κύματα κατακερματίζουν τον λίθο σε συγκρίματα.\nΠώς γίνεται η SWL;\nΤοποθετείστε σε ένα χειρουργικό τραπέζι με την οσφυϊκή σας χώρα τοποθετημένη προς τη γεννήτρια κρουστικών κυμάτων (Εικ. 2). Η ακριβής εντόπιση του λίθου σας ανευρίσκεται από υπέρηχο ή ακτινογραφία.\nΚατά τη διάρκεια της διαδικασίας θα μπορείτε να ακούτε την παραγωγή των κρουστικών κυμάτων. Αυτό ακούγεται σαν μικρά χτυπήματα. Ο ιατρός σας θα ξεκινήσει από χαμηλά επίπεδα έντασης και σιγά-σιγά αυξάνει την ένταση των κυμάτων. Δεν υπάρχει καμία ανάγκη για αναισθησία, αλλά θα λάβετε αναλγητικά φάρμακα για να σας ανακουφίσουν κατά τη διάρκεια της διαδικασίας. Η SWL διαρκεί περίπου 45 λεπτά.\nΕάν έχετε ένα μεγάλο λίθο είναι αρκετά σύνηθες να χρειαστείτε πολλαπλές συνεδρίες για να σπάσει τελείως.\nΕικ. 2: Ένας κοινός τύπος εξωσωματικού λιθοτρίπτη.\nΠότε η SWL δεν συνιστάται;\nΥπάρχουν αρκετές αντενδείξεις για την SWL που είτε έχουν να κάνουν με τη φυσική σας κατάσταση ή με τα χαρακτηριστικά του λίθου.\nΗ SWL δεν συνιστάται αν:\nΈχετε υψηλό κίνδυνο σοβαρής αιμορραγίας\nΈχετε οποιαδήποτε μη ελεγχόμενη λοίμωξη\nΈχετε μη ελεγχόμενη υψηλή αρτηριακή πίεση\nΗ σωματοδομή σας καθιστά δύσκολη την προσέγγιση του λίθου\nΈχετε μια ανατομική απόφραξη της ουροφόρου οδού, κάτω από το λίθο ή στην ουροδόχο κύστη\nΟ λίθος σας είναι πολύ σκληρός (π.χ. λίθοι κυστίνης)\nΔεν μπορεί να περάσει ο λίθος λόγω του μεγέθους ή της θέσης του\nΌχι. Με τη βοήθεια της εξωσωματικής λιθοτριψίας ο λίθος κατακερματίζεται σε μικρά κομματάκια. Αυτά τα κομματάκια θα αποβληθούν με τα ούρα σε μερικές ημέρες ή εβδομάδες μετά τη λιθοτριψία. Μπορείτε να λαμβάνετε φάρμακα που βοηθούν στην αποβολή των λιθιασικών συγκριμάτων.\nΟ ιατρός σας θα σας ενημερώσει αναλυτικά για τη προετοιμασία που χρειάζεται. Εάν λαμβάνετε οποιοδήποτε φάρμακο για τη πρόληψη της πήξης του αίματος, συζητήστε με τον ιατρό σας για το αν χρειάζεται να σταματήσετε τη λήψη του πριν την επέμβαση. Μην φάτε τίποτα 4 ώρες προ της θεραπείας.\nΠόσο καιρό θα μου πάρει μέχρι να επιστρέψω στις κανονικές καθημερινές μου δραστηριότητες;\nξεκουραστείτε την ημέρα της επέμβασης. Εάν έχετε λάβει αναλγητικά ή ηρεμιστικά φάρμακα, μην οδηγήσετε αυτοκίνητο ή οποιοδήποτε άλλο μηχανοκίνητο όχημα 24 ώρες μετά την εξωσωματική λιθοτριψία.\nΕάν δεν αισθάνεστε πόνο, είναι σημαντική η λήψη μεγαλύτερης ποσότητας υγρών από το συνηθισμένο για να αποβληθούν τα λιθιασικά συγκρίματα. Προσπαθήστε να πίνετε περισσότερα από 2 λίτρα υγρών την ημέρα. Εάν έχετε κωλικό νεφρού, ρωτήστε τον ιατρό σας για το πόσα υγρά επιτρέπεται να πίνετε. Απαγορεύεται η λήψη αλκοόλ για 24 ώρες μετά την επέμβαση.\nΘα πρέπει να διυλίζετε τα ούρα σας ώστε τα λιθιασικά συγκρίματα που θα αποβληθούν να συλλεχθούν για ανάλυση της σύστασης τους.\nΟ ιατρός σας θα σας δώσει ένα χρονοδιάγραμμα για τις τακτικές επισκέψεις παρακολούθησης τις πρώτες εβδομάδες μετά την εξωσωματική λιθοτριψία.\nΘα πρέπει να επιστρέψετε αμέσως στο νοσοκομείο εάν εμφανιστούν:\nΆλγος στο νεφρό ή στους λαγόνες σας\nΑιματουρία για διάστημα μεγαλύτερο των 2 ημερών μετά τη θεραπεία\nΠλεονεκτήματα της εξωσωματικής λιθοτριψίας\nΜειονεκτήματα της εξωσωματικής λιθοτριψίας\nΔεν αφαιρείται ο λίθος σας. Αντ’ αυτού, τα λιθιασικά συγκρίματα του λίθου θα αποβληθούν έπειτα από ημέρες ή εβδομάδες, με τη πιθανότητα όμως πρόκλησης κωλικού του νεφρού\nΜπορεί να χρειαστούν πολλαπλές συνεδρίες για τους μεγαλύτερους λίθους


Κόκκινος Άνεμος: Ο Μαρξ… πάει σχολείο!\nΒιογραφικά στοιχεία για τον Κ. Μαρξ\nΣτην αρχή η εργασία αναφερόταν στο ποιος ήταν ο Μαρξ, για την οικογένειά του, τις σπουδές του. Στη συνέχεια, αναφερθήκαμε στα πιο γνωστά έργα του. Είπαμε ιδιαίτερα για το “Κεφάλαιο” και το “Μανιφέστο του Κομμουνιστικού Κόμματος”.\n3 συστατικά μέρη του μαρξισμού\nΜέσα από γνωστές φράσεις των έργων του Μαρξ αναλύσαμε τι έλεγε για τη Φιλοσοφία, την Πολιτική Οικονομία και το Σοσιαλισμό.\nΟ μαρξισμός στην πράξη\nΕδώ βασιστήκαμε στη φράση του Μαρξ: “Οι μέχρι τώρα φιλόσοφοι απλά ερμηνεύουν τον κόσμο – το ζήτημα είναι να τον αλλάξουμε!”. Συζητήσαμε πώς οι Μαρξ- Ένγκελς ανέπτυξαν έντονη πολιτική δράση, πώς προσπάθησαν η εργατική τάξη να καταλάβει ότι έχει δύναμη και ότι πρέπει να οργανωθεί και να επαναστατήσει για να πάρει την εξουσία και να οικοδομήσει το σοσιαλισμό-κομμουνισμό.\nΑρχές του Σοσιαλισμού-Κομμουνισμού\nΜιλήσαμε για το πώς θα λειτουργεί η νέα αυτή κοινωνία, όπου η παραγωγή θα γίνεται για να καλυφθούν οι ανθρώπινες ανάγκες, αφού τα μέσα παραγωγής θα ανήκουν στην εργατική τάξη και όχι στους καπιταλιστές.\nΤο πολυσήμαντο έργο του Μαρξ στις μέρες μας\nΗ εργασία έκλεισε με το γιατί το έργο του Μαρξ, τόσα χρόνια μετά, είναι ακόμα επίκαιρο! Όλοι γύρω μας βλέπουμε πολέμους, φτώχεια, ανεργία στα σπίτια και τις οικογένειές μας, που είναι δείγμα για το ότι ο κόσμος που ζούμε είναι σάπιος και πρέπει να αγωνιστούμε για να τον αλλάξουμε!\nΗ επόμενη μέρα μετά την εργασία ήταν πολύ σημαντική για να καταλάβω ποιο ήταν το αντίκτυπο της παρουσίασης. Οι συμμαθητές μου ήταν πάρα πολύ θετικοί σε αυτά που είχαμε συζητήσει, ενώ αναλύσαμε εκτενέστερα τις ερωτήσεις που είχαν γίνει κατά τη διάρκεια της παρουσίασης. Συζητήσαμε πολύ πάνω σε κάποιες από αυτές, όπως: Για το σοσιαλισμό που οικοδομήθηκε στην ΕΣΣΔ και γιατί ανατράπηκε, γιατί αφού η θεωρία του Μαρξ είναι τόσο καλή, δεν γίνεται πράξη σήμερα στην Ελλάδα, τι χρειάζεται να γίνει, πώς μπορούμε να ζούμε χωρίς αφεντικά, να δουλεύουμε για να καλύπτονται οι ανάγκες του λαού και όχι τα κέρδη των λίγων κ.λπ. Ερωτήσεις που είναι απόλυτα φυσικές, αφού τα παιδιά μαθαίνουν για το έργο του Μαρξ μέσα από διαστρεβλωμένες πληροφορίες. Μας απασχολούσε πολύ, δηλαδή, αν ό,τι έχει γράψει ο Μαρξ μπορεί όντως να γίνει, και τι χρειάζεται γι’ αυτό. Εκεί εξήγησα την ανάγκη να μαθαίνουν οι εργαζόμενοι και η νεολαία τη θεωρία του Μαρξ. Να καταλαβαίνουν ότι είναι ανάγκη να αλλάξει ο κόσμος και ότι έχουν πραγματικά τη δύναμη να το κάνουν, αφού αυτοί είναι που δουλεύουν, παράγουν και φτιάχνουν ό,τι υπάρχει γύρω μας. Γι’ αυτό και είναι ανάγκη να “ψαχνόμαστε”, να μην καταπίνουμε αμάσητο ό,τι μας πλασάρουν, να είμαστε “ανήσυχα πνεύματα”. Ταυτόχρονα, να μπαίνουμε στον αγώνα, να οργανωνόμαστε, να μαθαίνουμε από μικροί να μη συμβιβάζομαστε με τις δυσκολίες, τα προβλήματα και τη “μοίρα” που μας ετοιμάζουν.\nΣτα παιδιά άρεσε πάρα πολύ όλη αυτή η συζήτηση, αφού ήταν η πρώτη φορά που άκουγαν πράγματα που δεν υπάρχουν στα σχολικά βιβλία. Αξίζει να αναφέρω ότι πολλά παιδιά ζήτησαν από εδώ και στο εξής το μάθημα τις Φιλοσοφίας να διδάσκεται με αυτόν τον τρόπο, από μαθητές. Πολύ σημαντική ήταν και η βοήθεια της καθηγήτριας για την παρουσίαση του έργου.\nΚώστας Αρβανίτης, Β’ ΓΕΛ, Ενιαίο Λύκειο Κατσικάς Ιωαννίνων\nAναδημοσίευση από τον ΟΔΗΓΗΤΗ ΑΠΡΙΛΙΟΥ


Εργασίες συντήρησης και βελτίωσης του παραλιακού δρόμου της Πλάκας Δρεπάνου πραγματοποιήθηκαν το Σάββατο 24 και την Μ.Δευτέρα 26 Απριλίου. Οι αρμόδιες υπηρεσίες του Δήμου Ναυπλιέων προέβησαν στις αναγκαίες παρεμβάσεις οδοποιίας με στρώσιμο χαλικιού αλλά και επούλωση λάκκων με πίσσα όπου κρίθηκε αναγκαίο με στόχο την βελτίωση των υποδομών και της καθημερινότητας των δημοτών μας. [hfe_template […]\nΝεκρός από κορονοϊό ο 35χρονος ράπερ Fred the Godson\nΟ ράπερ Fred the Godson άφησε την τελευταία του πνοή σε ηλικία 35 ετών, δύο εβδομάδες μετά την ανακοίνωση ότι είχε προσβληθεί από τον κορονοϊό. Ο ίδιος είχε αποκαλύψει τη διάγνωσή του στις 6 Απριλίου όταν δημοσίευσε μια φωτογραφία από το νοσοκομείο στον προσωπικό του λογαριασμό στο Instagram. [hfe_template id=’397365′] Ο Αμερικανός ράπερ ήταν στο […]


Και τώρα... χωρίζουμε - Ευτυχία Γιαννάκη\nΚαι τώρα… χωρίζουμε\n10 λεπτά πριν. Κοιτάχτηκε βιαστικά στον καθρέφτη διορθώνοντας τα μαλλιά της. Ανυπομονούσε να τον δει. Είχε καθυστερήσει. Θα μπορούσε να είναι στην ώρα της, αλλά προτίμησε να επιστρέψει σπίτι, να κάνει ένα ντους και να αλλάξει. Μετά από δυο χρόνια σχέσης ήθελε να είναι περιποιημένη όταν τον συναντούσε. Σκέφτηκε τα χέρια του. Είχε υπέροχα μακριά δάχτυλα. Δάχτυλα πιανίστα. Δεν ήξερε μουσική.\n9 λεπτά πριν. Πετάχτηκε στο πεζοδρόμιο και ο κρύος αέρας πάγωσε τα μάγουλά της. Τα μαλλιά της δεν είχαν στεγνώσει καλά και φόρεσε την κουκούλα της. Ένα ταξί φρενάρισε απότομα μπροστά της. Του είπε “Βικτώρια”. Την κοίταξε από τον καθρέφτη και της απάντησε “σε πέντε λεπτά θα είμαστε εκεί”. Και τα μάτια του. Όταν σε κοιτούσε είχε ένα βαθύ διαπεραστικό βλέμμα. Το βλέμμα του ήταν το πρώτο που ερωτεύτηκε σε αυτόν.\n8 λεπτά πριν. Έβγαλε το κινητό της και τον κάλεσε. Δεν απάντησε. Κάλεσε μια δεύτερη φορά. Η σύνδεση δεν ήταν εφικτή αυτή τη φορά. Ξεκίνησε να γράφει ένα μήνυμα. Το μετάνιωσε και αποφάσισε να μη στείλει τίποτα. Άλλωστε, αν έβλεπε το κινητό του θα είχε απαντήσει στις κλήσεις της. Θα ήθελε να ακούσει τη φωνή του πριν να τον συναντήσει.\n7 λεπτά πριν. Τον σκέφτηκε να κάθεται ήδη στο Cafe des poetes. Ποιός συχνάζει ακόμη σε αυτό το μέρος; Κι όμως, ακόμη και αυτό το βρίσκει γοητευτικό. Όλα τα βρίσκει γοητευτικά πάνω του. Είχαν γνωριστεί σε ένα μπαρ την ημέρα των γενεθλίων του. Κοιμήθηκαν μαζί από το βράδυ. Έκτοτε κοιμόντουσαν μαζί κάθε βράδυ είτε στο σπίτι της, είτε στο δικό του. Ήταν πάντοτε ζεστός, σε αντίθεση με την ίδια.\n6 λεπτά πριν. Κόκκινο. Φαίνεται πως είχε περισσότερη κίνηση απ’ ότι υπολόγιζε. Ο ταξιτζής κορνάρισε στο μηχανάκι μπροστά του απαιτώντας να περάσει με κόκκινο. Ο οδηγός με το μαύρο κράνος δεν υπάκουσε. “Καταλαβαίνω ότι βιάζεσαι”, της είπε, δικαιολογώντας την παράλογη απαίτησή του. Δεν του είχε πει ότι βιαζόταν. “Βιάζεσαι έτσι δεν είναι; Όποιος παίρνει ταξί για τόσο μικρή απόσταση βιάζεται”.\n5 λεπτά πριν. Λογικά, θα είχε ήδη παραγγείλει τον καφέ του και μπορεί να κουβέντιαζε με κάποιον σερβιτόρο. Ήταν καλός στην επικοινωνία με τους ανθρώπους. Τον τελευταίο καιρό που είχε μείνει άνεργος περνούσε αρκετές ώρες της μέρας του στο καφέ κουβεντιάζοντας με θαμώνες και σερβιτόρους. Συχνά τα βράδια την έπαιρνε αγκαλιά και της έλεγε τις ιστορίες που είχε ακούσει στο καφέ. Δεν άκουγε πάντα τις ιστορίες του με προσοχή, αλλά άκουγε τη φωνή του και την έπαιρνε γλυκά ο ύπνος.\n4 λεπτά πριν. Πάλι κόκκινο. Ανυποπομονούσε να τον συναντήσει. Θα του έδινε ένα φιλί στο στόμα, θα τον έπαιρνε αγκαλιά και θα του έλεγε ότι είναι τόσο ερωτευμένη μαζί του που σκεφτόταν να συγκατοικήσουν. Δεν είχε νόημα να χάνουν τόσο χρόνο στις μετακινήσεις και να συντηρούν δυο σπίτια. Ο ίδιος το είχε προτείνει ήδη από το πρώτο εξάμηνο της σχέσης τους, μετά τις πρώτες διακοπές τους. Τι υπέροχα που είχαν περάσει…\n3 λεπτά πριν. Ο ταξιτζής άρχισε να κορνάρει επίμονα. Είχε πορεία. Τα αυτοκίνητα ακινητοποιήθηκαν. Κόλαση. Όταν βιάζεσαι έχει πάντα κίνηση. Αποφάσισε να συνεχίσει με τα πόδια. Έκλεισε την πόρτα πίσω της δίχως να πάρει τα ρέστα. Έσφιξε την τσάντα της και άρχισε να τρέχει.\n2 λεπτά πριν. Έτρεχε. Άκουγε την ανάσα της και την καρδιά της. Δεν θα μπορούσε να κρατήσει για πολύ αυτόν τον ρυθμό. Ήταν αγύμναστη. Καλό θα ήταν να πάει να γραφτεί σε κάποιο γυμναστήριο σύντομα. Το καυσαέριο εισχωρούσε βαθιά στα πνευμόνια της. Κοίταξε το ρολόι της.\n1 λεπτό πριν. Βάδιζε γρήγορα. Επιτέλους έφτανε. Σύντομα θα ήταν μαζί του. Ίσιωσε με το χέρι της τα μαλλιά της λίγο πριν να ανοίξει την πόρτα του μαγαζιού. Μπήκε στο καφέ με φόρα. Οι θαμώνες γύρισαν και την κοίταξαν. Έδειχνε αγχωμένη.\nΤώρα. Τον βλέπει που την βλέπει. Δεν σηκώνεται από την καρέκλα του. Η κούπα του καφέ του είναι άδεια. Σκύβει να τον φιλήσει και αυτός τραβιέται. Του ζητάει συγγνώμη που άργησε. Αποφεύγει να την κοιτάξει στα μάτια.\nΤο στόμα του λέει: “νομίζεις πως έχω χρόνο για χάσιμο; Ως συνήθως έχεις αργήσει μισή ώρα… Νομίζω πως δεν με σέβεσαι και θεωρώ ότι δεν πάει άλλο”.\nΔεν μπορεί να αρθρώσει λέξη. Θέλει μόνο να του πει ότι τον αγαπάει.\nΤο στόμα του συνεχίζει μόνο του, “θέλω να χωρίσουμε”, της λέει.\n* με αφορμή την ταινία Run Lola Run. Στο Βερολίνο της δεκαετίας του 1990 ο νεαρός Μάνι χάνει στο τρένο τα 100.000 μάρκα που πρέπει να επιστρέψει στον λαθρέμπορο Ρόνι. Απελπισμένος παίρνει τηλέφωνο την φίλη του Λόλα η οποία θα κάνει τα πάντα για να τον βοηθήσει. Ακολουθεί το ανελέητο κυνηγητό διάρκειας 20 λεπτών για την ανεύρεση των χρημάτων – σε τρεις διαφορετικές εκδοχές.


Ο διπλός θάνατος που έκανε "κουρέλι" την ζωή της Μαρίας Εκμεκτσίογλου ! - fraptime\nΑρχική/ΚΟΙΝΩΝΙΑ/Ο διπλός θάνατος που έκανε “κουρέλι” την ζωή της Μαρίας Εκμεκτσίογλου !\nΟ διπλός θάνατος που έκανε “κουρέλι” την ζωή της Μαρίας Εκμεκτσίογλου !\n-Έχεις περάσει πολλά στη ζωή σου κι έχεις αναφερθεί και δημόσια. Ποιο θεωρείς το δυσκολότερο απ’ όλα αυτά;\n«Το πιο δύσκολο από όλα όσα έχω περάσει, είναι ο χαμός του αδελφού μου. Της μητέρας μου ήταν ένα τραύμα πολύ δυνατό, αλλά η απώλεια του αδελφού μου ήταν κάτι που άλλαξε όλη μου τη ζωή.\nΗμουν σε μικρή ηλικία, πολύ νέα, αλλιώς σκεφτόμουν τη ζωή, άλλα προγράμματα έκανα για το μέλλον μου, αλλά από τη στιγμή που χωριστήκαμε ένα βράδυ και μου είπε: “Φεύγω για να πάω να κάνω τη γιορτή μου στην Αθήνα, μαζί με την παρέα μου, στα μπουζούκια”…\nΤότε ξεκίνησε ένα ταξίδι όλο χαρά για να γιορτάσει, ξαφνικά μετά από 5 ώρες, ήρθε η είδηση ότι δεν υπάρχει πια, δε θα τον ξαναδώ… Δεν μπορείς να φανταστείς το συναίσθημα ότι δεν θα ξαναδείς τον αδελφό σου ποτέ ξανά… Γι’ αυτόν τον λόγο δεν πήγα στην τελευταία τελετή που του έγινε…\nΔεν πήγα γιατί στο μυαλό μου τον είχα στείλει ταξίδι, σε μια χώρα τόσο μακρινή, που δεν θα μπορέσω ποτέ να ταξιδέψω για να πάω. Εκείνος είναι εκεί και ζει σε μια χώρα παραμυθένια…Έτσι μπόρεσα και το ξεπέρασα μέσα στο μυαλό μου. Δεν θα μπορούσα να φανταστώ ότι ο αδελφός μου ο γόης, ο κούκλος, ο μελαχρινός, δε θα είναι πάνω στη γη…».\nΔεν αναφέρεις τη λέξη “κηδεία”…\n«Οχι, έφυγε ταξίδι ο αδελφός μου… Δεν μπορώ… Γι’ αυτό και δεν πηγαίνω σε τελετές τέτοιου τύπου».\n-Δεν πήγες για το τελευταίο αντίο ούτε όταν “έφυγε” η μητέρα κι ο πατέρας σου;\n«Στον πατέρα μου πήγα, αλλά ήμουν μακριά, δεν μπορώ να δω αυτή την τελετή, νομίζω ότι θα σταματήσει η καρδιά μου, ότι θα πάθω ανακοπή. Όταν “έφυγε” η μαμά μου, ήμουν στην κλινική, είχα γεννήσει εκείνη την ημέρα, την ίδια μέρα την “έχασα”. Ήμουν λεχώνα μιας ημέρας, κι ήμουν στο αυτοκίνητο. Το έσκασα από την κλινική με αυτοκίνητο, πήγα, αλλά δεν ήμουν παρούσα στην τελετή, ήμουν μακριά, μέσα στο αυτοκίνητο.\nΔεν με άφησε κι ο άντρας μου να πάω, γιατί ήμουν λεχώνα μιας ημέρας. Όλα αυτά σε δυναμώνουν στη ζωή σε κάνουν άλλο άνθρωπο. Η Μαρία που είμαι αυτή τη στιγμή, που μπορώ να τα βάλω με τέρατα και σημεία, που βάζω τη ζωή κάτω από τα πόδια μου και την πατάω, από τα δύσκολα γεγονότα πήρα δύναμη και μπορώ να τα βγάλω πέρα με όλους και με όλα».\n«Οπωσδήποτε. Βέβαια αυτά που μου έχει πάρει η ζωή είναι αναντικατάστατα, δεν μπορεί ούτε μια επιτυχημένη επιχείρηση, ούτε μία επιτυχημένη τηλεοπτική συγγραφική ή γαστρονομική καριέρα , να τα αντικαταστήσουν με τίποτα. Νιώθω ότι κάνω περήφανο τον αδελφό μου και τη μητέρα μου, η οποία μου έλεγε:\n“Εσύ ούτε καφέ δεν καταφέρνεις να ψήσεις, πώς θα μαγειρέψεις αύριο άμα σε παντρέψουμε;”. Ήθελε να με παντρέψει, αυτό ήταν το μέλλον στην Κωνσταντινούπολη για το κορίτσι. Δεν νομίζω ν’ άντεχε η μαμά μου όλα αυτά τα σκαμπανεβάσματα που έζησα στη ζωή μου. Η μαμά μου ήταν μια γυναίκα κλασική… Λωξάντρα.\n«Τους ανθρώπους που “έχασα”, γιατί τους “έχασα” όλους, δεν έχω κανέναν, πέρα από τα παιδιά μου και τον ανιψιό μου. Καμιά φορά ζηλεύω ακούγοντας κάποια φίλη μου να λέει: “Η γιαγιά μου ετοίμασε πίτα”, τρελαίνομαι… Τη μαμά μου και τον αδελφό μου δεν τους έζησα, δεν τους χάρηκα καθόλου…».\nΠηγή Εφημερίδα Λοιπόν


Αυτή είναι η «κορυφαία» αιτία που χωρίζει κάθε ζώδιο! - Giortazo.gr\nΠοιά είναι η αιτία που χωρίζει το κάθε ζώδιο\nΟ χωρισμός είναι ένα μικρό πένθος όπου, βιώνοντας την απώλεια του συντρόφου μας, της σχέσης, των ονείρων, των προσδοκιών, ακόμα και του κοινωνικού status, πονάμε.\nΠοιες είναι οι κορυφαίες αιτίες που κάνουν το ποτήρι να ξεχειλίσει και μάς εξαναγκάζει να χωρίσουμε;\nΚάθε ζώδιο έχεις τις δικές του παραξενιές και ανοχές.\nΑναγνωρίζεις στον εαυτό σου κάποια από τις κορυφαίες αυτές αιτίες;Αν, ναι, και δεν έχεις ακόμη φτάσει σε οριστική απόφαση χωρισμού προσπάθησε να διορθώσεις αυτό που πονάει εσένα και τον άνθρωπό σου!\nΔεν μπορείς να σταθείς δίπλα σε έναν συμπαγή και …μονοκόμματο παρτενέρ, γιατί εσύ είσαι εξαιρετικά ανεξάρτητος τύπος και σου αρέσει να έχεις τη δική σου ζωή, εκτός της σχέσης σου.΄Η αιτία; Σ’ αρέσει επίσης ο χώρος και η ελευθερία σου και δεν θα ανεχτείς να είσαι με κάποιον που σου προκαλεί ασφυξία, ακόμα και από αγάπη.\nΈχεις πάρα πολύ υπερηφάνεια και εξαιρετικά υψηλά πρότυπα, ώστε όποιος σε αγνοεί, θα πάρει… πόδι από τη ζωή σου. Ανεξάρτητα από το πόσο αγαπάς τον άνθρωπο, ποτέ δε θα τον κοιτάξεις με τον ίδιο τρόπο αν κάποτε σε… παραγνωρίσει, έστω και στα αστεία!\nΔεν μπορείς να είσαι με κάποιον που είναι αντικοινωνικός, γιατί εσείς ζεις και αναπνέεις με την ενεργό κοινωνική σου ζωή, που είναι σχεδόν η καθημερινότητά σου. Έχεις πολλούς φίλους και γνωστούς και χρειάζεσαι έναν παρτενέρ ο οποίος θα μπορεί να αντιμετωπίσει αυτό το είδος κοινωνικής πίεσης. Αιτία χωρισμού; Κάποιος που είναι ανενεργός ή ήσυχος, δεν θα ταιριάζει με τη ζωντανή προσωπικότητά σου.\nΕίσαι το κέντρο του ενδιαφέροντος και παρόλο που δεν μπορείς να είσαι με κάποιον που κλέβει αυτό το ενδιαφέρον από σένα, δεν μπορείς να είσαι ταυτόχρονα με κάποιον που δεν προσπαθεί τουλάχιστον. Εσύ διακρίνεσαι για την εμπιστοσύνη και την αυτοπεποίθησή σου και θες έναν σύντροφο που να μπορεί να σου προκαλέσει με κάποιο τρόπο. Εάν είσαι με κάποιον που είναι ντροπαλός ή συνεσταλμένος, θα νιώσεις σαν να μην υπάρχει ενθουσιασμός ή φωτιά στη σχέση, σε αντίθεση με κάποιον που θα είναι λίγο πιο τολμηρός!\nΕίσαι ολοδοσμένος στην καριέρα σου, την επιτυχία σου και το επόμενο καλύτερο πράγμα που έρχεται στη ζωή σου. Θες έναν σύντροφο που βρίσκεται στην ίδια «σελίδα» με σένα και αποδέχεται τους στόχους και τα όνειρά σου, αλλά έχει και τη δική του άποψη! Η παρουσία ενός παθητικού ή φιλόδοξου συντρόφου δίπλα σου, θα σε κάνει πάντα να νιώθεις σαν κάτι να σου λείπει από τη σχέση και τις καθημερινές συνομιλίες σου, γιατί αυτό είναι κυρίως αυτό που σου αρέσει, να μιλάς!\nΜπορείς να δεχτείς όλα τα ελαττώματα του παρτενέρ σου, εκτός από το ψέμα. Το ψέμα είναι ένας …διαλυτής της σχέσης για σένα και ίσως ο πιο γρήγορος τρόπος να σε χάσει για πάντα – ακόμα κι αν ήταν μόνο ένα λευκό ψέμα. Εκτιμάς την ειλικρίνεια και τη διαφάνεια και ποτέ δεν θα συγχωρήσεις τον σύντροφό σου αν σου πει ένα ψέμα.\nΠώς μπορείς να μιλήσεις για τις εκκεντρικές ιδέες και τα όνειρά σου, όταν έχεις έναν ρεαλιστή σύντροφο; Είσαι ασυνήθιστος, επαναστατικός και κάπως περίεργος τύπος και δεν μπορείς να είσαι με κάποιον πεζό ή κάποιον που δεν ενθαρρύνει τη δημιουργική σου σειρά. Χρειάζεσαι κάποιον που να μπορεί να ονειρευτεί μαζί σου και να υποστηρίξει τα πιο άγρια όνειράσου, ακόμη και αν δεν τα καταλαβαίνει.\nΕίσαι πολύ ευαίσθητος και συναισθηματικός τύπος, ακόμη και αν προσπαθήσεις να δείξεις το αντίθετο! Η συνύπαρξη με κάποιον που είναι αδιάφορος ή δεν ενδιαφέρεται για τα συναισθήματά σου, είναι ένας αρκετά καλός λόγος για να …φύγεις μακριά! Δεν μπορείς να είσαι με κάποιον που λειτουργεί εγωιστικά. Εσύ χρειάζεσαι κάποιον που αρέσκεται να δίνει και να έχει μια μεγάλη καρδιά!


EL - Υποψήφιος δήμαρχος Θεσσαλονίκης Νίκος Ταχιάος : «Πονάω την πόλη μου»\nΥποψήφιος δήμαρχος Θεσσαλονίκης Νίκος Ταχιάος : «Πονάω την πόλη μου»\nΗ βελτίωση της καθημερινότητας του δημότη, με πρώτο μέλημα την καθαριότητα, αποτελεί βασική προτεραιότητα, όπως δήλωσε ο υποψήφιος δήμαρχος Θεσσαλονίκης, Νίκος Ταχιάος,\nσε συνέντευξη του στον ραδιοφωνικό σταθμό του ΑΠΕ – ΜΠΕ, “Πρακτορείο 104,9 FΜ”. Πρόσθεσε πως δεν έχει μιλήσει “για ιδιωτικοποίηση στην καθαριότητα, όπως το αποδίδουν”, συμπλήρωσε πως “πονάει τη Θεσσαλονίκη”, ενώ εμφανίστηκε έτοιμος να συνεργαστεί με όλους “εκτός από λαϊκιστές και ακραίους”.\nΑναλυτικότερα, όπως αναφέρει το ΑΠΕ-ΜΠΕ, ερωτηθείς πώς θα χαρακτήριζε ο ίδιος τον Νίκο Ταχιάο απάντησε: «Ο πιο σημαντικός χαρακτηρισμός είναι “Θεσσαλονικιός”. Πονάω την πόλη, πονάω αυτό που ζω. Η Θεσσαλονίκη μ’ αφορά, είναι ένα μεγάλο μέρος της ζωής μου».\nΠαραδέχτηκε πως νιώθει ευθύνη ως εκλεκτός της ΝΔ στις προσεχείς αυτοδιοικητικές εκλογές: “Μου προκαλεί ευθύνη έναντι του Κυριάκου Μητσοτάκη, της ΝΔ που μ’ επέλεξε, και έναντι της πόλης”. Συμπλήρωσε πως “το ψηφοδέλτιο δεν θα είναι μόνο με ανθρώπους της ΝΔ. Νομίζω πως μπορώ να απευθυνθώ σε κόσμο ευρύτερο, που φτάνει μέχρι τα όρια της Αριστεράς”.\nΆφησε ανοιχτό το ενδεχόμενο συνεργασιών, εξαιρουμένων απόψεων που θεωρεί πως “είναι λαϊκιστικές και ακραίες. Το πολιτικό περιεχόμενο που έδωσε ο πρωθυπουργός στη μάχη των δημοτικών εκλογών με απομακρύνει από την υποψηφιότητα της κ.Νοτοπούλου, την οποία εκτιμώ, διότι είναι νέος άνθρωπος και έχει ενδιαφέρον να ασχοληθεί με τα κοινά”. Πρόσθεσε δε ότι είναι μακριά και “από λαϊκιστικές απόψεις που αγγίζουν τα όρια της Δεξιάς”.\nΓια τις πολλές υποψηφιότητες από τον χώρο της κεντροδεξιάς και εάν τον απασχολούν ο κ.Ταχιάος είπε: “Δεν είναι δυνατόν να με αφήνουν ανέγγιχτο. Προτεραιότητα μου όμως, είναι να προβάλλω τη δική μου υποψηφιότητα, το πολιτικό περιεχόμενο, να ετοιμάσω το δικό μου πρόγραμμα”.\nΓια τη Θεσσαλονίκη είπε χαρακτηριστικά πως “είναι μια πόλη που μπορεί να αναπτυχθεί ως περιφερειακή δύναμη” και δήλωσε πως πρώτο μέλημα του “θα είναι η βελτίωση της καθημερινότητας. Τα σκουπίδια είναι προτεραιότητα”.\n“Δεν έχω μιλήσει για ιδιωτικοποίηση (στην καθαριότητα) όπως το αποδίδουν. Έχω πει ότι υπάρχουν κομμάτια της καθαριότητας τα οποία θεωρώ ότι μπορούν να δοθούν στον ιδιωτικό τομέα. Αυτό δεν είναι ιδιωτικοποίηση. Δεν σημαίνει ότι θα περάσει σε ιδιώτη το σύνολο της καθαριότητας. Ο δήμος Θεσσαλονίκης πρέπει να έχει δική του υπηρεσία καθαριότητας. Δεν θα γίνει καμία απόλυση, δεν θα δημιουργηθούν προβλήματα στους απασχολούμενους, όμως υπάρχουν κενά που μπορεί να αναπληρώσει ο ιδιωτικός τομέας. Χρειάζεται σοβαρούς διαγωνισμούς και σοβαρές συμβάσεις” είπε.\nΠαράλληλα διευκρίνισε πως εφόσον εκλεγεί “κουμάντο στον δήμο θα κάνει ο δήμαρχος και το δημοτικό συμβούλιο, όχι συνδικάτα, ομάδες και μηχανισμοί. Δεν πρόκειται να ανεχτώ τέτοια φαινόμενα”.\nΜε αφορμή το έργο της Νέας Παραλίας Θεσσαλονίκης, ο κ.Ταχιάος υποστήριξε πως “εάν έχεις ένα όραμα, μπορείς να βρεις χρήματα για μεγάλα έργα. Ξεκινάς από τη μελέτη και τον στόχο”. Ερωτηθείς εάν τον προβληματίζει “σύνδεση” με προηγούμενους δημάρχους είπε: “Ο κάθε άνθρωπος έχει ένα παρελθόν και ένα μέλλον. Ήμουν παιδί 24 ετών όταν εξελέγην με τον Κούβελα, άλλος μεγαλώνοντας με τον Κοσμόπουλο, άλλος με τον Παπαγεωργόπουλο. Η σκέψη μου εξελίχτηκε. Όμως σε όλες τις περιόδους έχω αποδείξει ότι διατηρούσα την αυτονομία μου. Κανένας δεν μπορεί να με ταυτίσει με άλλα πρόσωπα”.\nPrevΠροηγούμενο ΆρθροΓερμανία: Αυξάνονται οι ανησυχίες για την ανάπτυξη της οικονομίας μετά την πτώση της βιομηχανικής παραγωγής\nΕπόμενο ΆρθροΘεσσαλονίκη: Σε ειδική ανακρίτρια διαφθοράς θα απολογηθεί αύριο ο γυναικολόγος-ογκολόγος που κατηγορείται για «φακελάκι»Next


Eλληνική λάμψη στη Φιλοθέη | Η ΚΑΘΗΜΕΡΙΝΗ\nEλληνική λάμψη στη Φιλοθέη\nΣτεφανίδη και Παπαχρήστου πρώτευσαν στα αγωνίσματά τους, αλλά η 16χρονη Δόση σημείωσε πανελλήνιο ρεκόρ κορασίδων στο ύψος.\n1 Ιουνίου, 2017 01.06.2017 • 13:00\nΜία χρυσή Ολυμπιονίκη, καλές για την εποχή επιδόσεις και μία νεαρή με πολύ ταλέντο είχαν την ευκαιρία να παρακολουθήσουν όσοι βρέθηκαν χθες το απόγευμα στο στάδιο της Φιλοθέης. Η Κατερίνα Στεφανίδη στο επί κοντώ και η Βούλα Παπαχρήστου στο τριπλούν πρώτευσαν στα αγωνίσματά τους, αλλά αυτή που «έκλεψε» την παράσταση ήταν η Παναγιώτα Δόση. Η 16χρονη άλτρια του ύψους πέρασε πάνω από το 1,83 και σημείωσε πανελλήνιο ρεκόρ κορασίδων.\nΗ Κατερίνα Στεφανίδη προσπάθησε να ικανοποιήσει το κοινό που βρέθηκε στο στάδιο, αλλά δεν κατάφερε να φτάσει στο ύψος που ήθελε. Πέρυσι είχε υπερβεί τα 4,86. Εφέτος έμεινε στα 4,70 με τρεις άκυρες στα 4,80 μ. «Ηθελα να δοκιμάσω κάποια πράγματα, τα οποία δεν πέτυχαν και δεν είμαι ικανοποιημένη από την προσπάθειά μου. Συνήθως διανύω την απόσταση με 16 διασκελισμούς και σήμερα δοκιμάσαμε με 18.\nΕνιωθα να έχω μεγαλύτερη ταχύτητα, αλλά δεν μου έβγαινε το άλμα κάθετο. Ενιωθα να βουλιάζει το κοντάρι. Το είχα δοκιμάσει και στην προπόνηση και δεν έβγαινε, ο Μιτς, όμως, πίστευε ότι θα βγει στον αγώνα. Στα 4,80 δοκίμασα με 16 διασκελισμούς. Δεν τα κατάφερα γιατί δεν είχα προσαρμοστεί», τόνισε η πρωταθλήτριά μας. Δεύτερη ήρθε η Ελβετή Ν. Μπίχλερ (4,60) και τρίτη η Σουηδή Μ. Μέιγερ (4,40). Η Στέλλα Λεδάκη έμεινε στα 4,20.\nΗ Βούλα Παπαχρήστου κατέκτησε την πρωτιά με το πρώτο άλμα της (14,14). Είχε ακόμη ένα έγκυρο στα 13.81 μ. Δεύτερη ήρθε η Ολγκα Σαλαντούχα (13,97) και τρίτη η Κρ. Αλβερτσιάν (13,22). «Σίγουρα ήθελα ένα καλύτερο άλμα, αλλά δεν τα κατάφερα. Θα προσπαθήσω να το πετύχω στις επόμενες διοργανώσεις. Χρειάζομαι αγώνες και άλματα», υπογράμμισε η αθλήτρια του τριπλούν. Ο επόμενος αγώνας για την Παπαχρήστου θα είναι στη Μασσαλία, στις 3 Ιουνίου και θα ακολουθήσει το Ντάιαμοντ Λιγκ της Ρώμης.\nΣτο άλμα εις μήκος η Λίλη Αλεξούλη ήταν δεύτερη (6,46) με νικήτρια την Ουκρανή Μ. Μπεχ (6,91 μ.) και τρίτη την Ανδριάνα Γράβαλου (6,21). Στα 100 μ. πρώτευσε η Γεωργία Κεραμιδά με 11.41.\nΥποσχέσεις για το μέλλον άφησε η Παναγιώτα Δόση. Η 16χρονη άλτρια πέρασε πάνω από το 1,83. Το προηγούμενο ρεκόρ ήταν στα 1,80 μ. και οι μόνες κορασίδες που είχαν περάσει πάνω από αυτό ήταν η Μητροπούλου (1998) και η Στεργίου (2001).


Frutotrela - Ο Μπάμπης της διπλανής πόρτας\nΑρχική σελίδαΧρήσιμες ιστοσελίδεςFrutotrela - Ο Μπάμπης της διπλανής πόρτας\nΤον Μπάμπη, έναν αξιολάτρευτο 45άρη Θεσσαλονικιό που μια μέρα πριν 4 χρόνια άνοιξε την κάμερα και έκτοτε δεν σταμάτησε ποτέ να καταγράφει διάφορες στιγμές της ζωής του και να τις μοιράζεται στο κανάλι του στο youtube, πρέπει να τον γνωρίσεις.\nΤο Frutotrela (το όνομα του καναλιού), ξεκίνησε ως ένα προσωπικό κανάλι του Μπάμπη, ο οποίος ανέβαζε βίντεο με την τότε τρέλα του, τα φρούτα. Εκείνη την εποχή, μοιραζόταν μαζί μας τις διατροφικές του συνήθειες που πάντα είχαν να κάνουν με φρούτα, λαχανικά και όχι κρέας.\nΜε τον καιρό, του φυγε αυτή η τρέλα (έμεινε όμως το όνομα) και πλέον καταγίνεται με διάφορα βίντεο από την ζωή του στο σπίτι, τα ψώνια του, με τον φίλο του τον Νικολάκη, motovlogs με το μηχανάκι του αλλά και κάτι τεράστια Live streams που πολλές φορές ξεπερνούν τις τέσσερις ώρες!\nΊσως να είναι το μοναδικό ελληνικό κανάλι στο youtube, με τρομερή ροή παραγόμενων βίντεο, αφού βλέπεις σχεδόν κάθε μέρα να ανεβαίνει υλικό! Αυτό όμως που κάνει ξεχωριστό αυτό το κανάλι και δίκαια έχει κερδίσει την αποδοχή και την αγάπη του κόσμου, είναι η αυθεντικότητα αυτού του ανθρώπου, που χωρίς κανένα μοντάζ στα βίντεο, ανοίγει την κάμερα και... όποιον πάρει ο χάρος! Δεν θα δεις σε αυτό το κανάλι πλαστική γλώσσα και δηθενισμούς.\nΟ Μπάμπης, είναι αυτός ο φίλος της διπλανής πόρτας που θα συναντήσεις και θα πείτε δυο λόγια απλά, καθημερινά. Είναι ο άνθρωπος που θα σε κρατήσει συντροφιά για να περάσεις ευχάριστα ένα δύωρο στα Live streams, είναι αυτός που θα σου την πει για την βλακεία που έγραψες στα σχόλια αλλά και θα σε ευχαριστήσει για την παρέα που του κάνεις.\nΤον Μπάμπη πρέπει να τον γνωρίσεις και θα δεις πως θα σου αρέσει.\n• Κάνε εγγραφή στο κανάλι του ► Frutotrela\n• Το εναλλακτικό του κανάλι ► Χαλαρά με τον Μπαμπίνο


PATRINAKI: ΤΙ....ΔΕΝ ΚΑΤΑΛΑΒΑΙΝΕΙΣ ???\nΤΙ....ΔΕΝ ΚΑΤΑΛΑΒΑΙΝΕΙΣ ???\nΔεν πρόλαβε να χαρεί τους πανηγυρισμούς του ο Α. Τσίπρας και ήρθε ο Β. Σόϊμπλε για να ορίσει ρητά και... κατηγορηματικά ότι, πρώτα θα δούμε το αποτέλεσμα της εφαρμογής των μέτρων και μετά συζητάμε για χρέος και QE.